4. การประกอบธุรกิจของแต่ละสายผลิตภัณฑ์

ณ วันที่ 31 ธันวาคม 2553 บริษัทประกอบธุรกิจหลัก 2 ส่วน
ประกอบธุรกิจการลงทุนโดยการถือหุ้นในบริษัทอื่น ๆ (Holding Company)
โดยบริษัทมีการถือหุ้นในบริษัทย่อยโดยตรง คือ บริษัท เอ-โฮสต์ จำกัด (“A-HOST”)
และประกอบธุรกิจพัฒนาอสังหาริมทรัพย์ โดยมีโครงการอยู่ระหว่างดำเนินการ คือ
โครงการอิลีเม้นท์ ศรีนครินทร์ ดังนั้น จึงแบ่งอธิบายการประกอบธุรกิจเป็นสองส่วน คือ ส่วนที่ 1
อธิบายถึงการประกอบธุรกิจของบริษัทโดยการถือหุ้นในบริษัทอื่น และส่วนที่ 2
อธิบายถึงการประกอบธุรกิจของบริษัทโดยการพัฒนาอสังหาริมทรัพย์

4.1 ธุรกิจลงทุนในบริษัทอื่น ๆ (Holding Company)

หนึ่งในธุรกิจหลักของบริษัท คือ การลงทุนโดยการถือหุ้นในบริษัทอื่น ๆ (Holding Company)
โดยเน้นการลงทุนหลักในธุรกิจที่จำหน่ายสินค้าและ/หรือให้บริการที่เกี่ยวกับเทคโนโลยี เช่น
ธุรกิจจำหน่ายและพัฒนาโปรแกรมคอมพิวเตอร์ ธุรกิจบริการด้านซอฟต์แวร์
รวมถึงธุรกิจที่เกี่ยวข้องกับเทคโนโลยีและนวัตกรรมอื่น ๆ
ที่สามารถสร้างมูลค่าเพิ่มให้กับบริษัทในระยะยาว มีศักยภาพที่จะเติบโตและสร้างผลกำไร
ซึ่งอยู่ในรูปเงินปันผลและกำไรจากการจำหน่ายเงินลงทุน นอกจากนี้บริษัทได้มีการลงทุนในธุรกิจอื่น
ที่มีศักยภาพในการเติบโตหรือสร้างผลกำไรในอนาคต ทั้งนี้ ณ วันที่ 31 ธันวาคม 2553
บริษัทมีการลงทุนดังนี้

  ----------------------------------------------------------------------------
  บริษัท                 ลักษณะการประกอบธุรกิจ                       สัดส่วนการถือหุ้น
                                                                (ร้อยละ)
  -------------------- ---------------------------------------- --------------
  บริษัทย่อย                                                       

  1. บริษัท เอ-โฮสต์ จำกัด จำหน่ายและให้บริการเกี่ยวกับโปรแกรมคอมพิวเตอร์   83.64
                       รวมถึงการจัดวางระบบและให้บริการเสริมต่าง ๆ     

  2. บริษัท เอวิชั่น จำกัด   จำหน่าย ติดตั้ง ให้บริการ                      49.00^(1/)
                       และให้คำปรึกษาด้านระบบโปรแกรมคอมพิวเตอร์      

  3. บริษัท เอบีซีเอส จำกัด บริการด้านเทคโนโลยี                         90.00^(1/)
                       ในการพัฒนาโปรแกรมคอมพิวเตอร์                
  ----------------------------------------------------------------------------

หมายเหตุ ^(1/) ถือหุ้นโดย บริษัท เอ-โฮสต์ จำกัด

การลงทุนในกิจการต่าง ๆ ข้างต้น
บริษัทจะเน้นการลงทุนระยะยาวโดยพิจารณาจากปัจจัยพื้นฐานของธุรกิจที่จะเข้าไปลงทุน
รวมถึงแนวโน้มของธุรกิจนั้น ๆ เป็นสำคัญ โดยบริษัทมีนโยบายหลักในการลงทุนดังต่อไปนี้

+-------------------+--------------------------------------------------+
| ธุรกิจที่ลงทุน         | ไม่จำกัดประเภท                                     |
|                   | แต่เน้นลงทุนในธุรกิจเกี่ยวกับเทคโนโลยีและธุรกิจอสังหาริมทรัพย์  |
|                   | เป็นหลัก                                           |
+-------------------+--------------------------------------------------+
| รูปแบบการลงทุน      | แบ่งเป็น 2 ลักษณะ ได้แก่                              |
|                   |                                                  |
|                   | 1. เงินลงทุน                                       |
|                   |                                                  |
|                   | -   ลงทุนในฐานะผู้ลงทุนทางการเงิน                     |
|                   |                                                  |
|                   |   โดยไม่เข้าไปมีส่วนร่วมในการบริหารจัดการประจำวันของธุรกิจ |
|                   |                                                  |
|                   | -                                                |
|                   |   มีการแต่งตั้งตัวแทนจากบริษัทเป็นกรรมการของบริษัทที่เข้าลงทุน |
|                   |                                                  |
|                   | -   คงไว้ซึ่งโครงสร้างบริหารและนโยบายเดิมของบริษัทที่ลงทุน  |
|                   |                                                  |
|                   | 2. บริษัทย่อย                                       |
|                   |                                                  |
|                   | -   ลงท                                          |
|                   | ุนในฐานะผู้ดำเนินการมีอำนาจและเป็นผู้บริหารจัดการธุรกิจทั้งหมด |
+-------------------+--------------------------------------------------+
| สัดส่วนการลงทุน      | 1.  เงินลงทุน : ร้อยละ 10 - 50 ของทุนจดทะเบียน        |
|                   |                                                  |
|                   | 2.  บริษัทย่อย: มากกว่าร้อยละ 50 ของทุนจดทะเบียน        |
+-------------------+--------------------------------------------------+
| ระยะเวลาการลงุทน   | 1. เงินลงทุน : ประมาณ 3 - 5 ปี                      |
|                   |                                                  |
|                   | 2. บริษัทย่อย : ไม่มีกำหนดระยะเวลา                    |
+-------------------+--------------------------------------------------+
| ป                 | หุ้นสามัญ                                           |
| ระเภทหลักทรัพย์ที่ลงทุน |                                                  |
+-------------------+--------------------------------------------------+
| มูลค่าการลงทุน       | 100 - 300 ล้านบาท ทั้งนี้                             |
|                   | สามารถปรับ                                        |
|                   | มูลค่าการลงทุนได้โดยขึ้นกับธุรกิจที่ลงทุนและโอกาสในการทำธุรกิจ |
+-------------------+--------------------------------------------------+
| อัตราผลตอบแทน      | -   เงินปันผล หรือกำไรจากการจำหน่ายหลักทรัพย์           |
|                   |                                                  |
|                   | -   อัตราผลตอบแทนขึ้นอยู่กับธุรกิจที่ลงทุน                  |
+-------------------+--------------------------------------------------+
| นโยบาย            | -   แต่งตั้งตัวแทนของบริษัทเ                           |
| ในการติดตามการลงทุน | ข้าเป็นกรรมการบริษัทที่เข้าลงทุนโดยมีจำนวนตามสัดส่วนการถือหุ้น |
|                   |                                                  |
|                   | -   ติดต่อ                                         |
|                   | กับบริษัทที่เข้าลงทุนเป็นระยะเพื่อทราบถึงสถานการณ์ของบริษัทนั้นๆ |
|                   |     ณ ปัจจุบัน                                      |
|                   |                                                  |
|                   | -   ติดต                                          |
|                   | ามผลการดำเนินงานทุกไตรมาสโดยมีการจัดทำรายงานการควบคุม |
|                   |     (Monitoring Report)                          |
|                   |     และเสนอต่อที่ประชุมคณะกรร                        |
|                   | มการลงทุนเพื่อพิจารณากำหนดนโยบายหรือปรับปรุงการลงทุนต่อไป |
|                   |     และกำหนดมาตรการอื่น ๆ ต่อไป                     |
+-------------------+--------------------------------------------------+
| การออกจากการลงทุน  | -   นำบริษัทเข้าจดทะเบียนในตลาดหลักทรัพย์แห่งประเทศไทย   |
|                   |     (SET) หรือ ตลาดหลักทรัพย์เอ็ม เอ ไอ (MAI)         |
| (Exit Strategy)   |                                                  |
|                   | -   ขายหุ้นให้กับพันธมิตรทางธุรกิจรายอื่น                  |
+-------------------+--------------------------------------------------+

ในการพิจารณาตัดสินใจเข้าลงทุน บริษัทมีหน่วยงานที่รับผิดชอบโดยตรงในการดูแลการลงทุน
ทำหน้าที่พิจารณาวิเคราะห์ความเป็นไปได้ ทั้งในด้านการตลาด
ภาวะอุตสาหกรรมและพิจารณาถึงศักยภาพในการทำกำไรรวมถึงปัจจัยความเสี่ยงในการลงทุน
ผลการดำเนินงาน ผลตอบแทน กลุ่มผู้บริหาร และการมีการควบคุมภายในที่ดี
และนำเสนอต่อคณะกรรมการลงทุนเพื่อพิจารณาอนุมัติเบื้องต้น
และนำเสนอต่อคณะกรรมการบริษัทเพื่อพิจารณาอนุมัติ
ซึ่งเป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย แหล่งเงินทุนที่บริษัทใช้ในการลงทุนในบริษัทต่าง
ๆ จะขึ้นอยู่กับลักษณะธุรกิจและขนาดของการลงทุน
ซึ่งจะกำหนดโครงสร้างการลงทุนและเครื่องมือทางการเงินที่เหมาะสม เช่น เงินเพิ่มทุนจากผู้ถือหุ้น
เงินกู้จากสถาบันการเงิน หรือ ทั้งสองอย่างรวมกัน เป็นต้น

นอกจากนี้ ภายหลังการตัดสินใจลงทุนในบริษัทย่อยและบริษัทที่เกี่ยวข้องกัน
บริษัทได้มีหน่วยงานที่จะติดตามถึงผลประกอบการและการดำเนินงานของธุรกิจที่ลงทุน
และนำเสนอผลการติดตามต่อคณะกรรมการเพื่อพิจารณากำหนดนโยบายหรือปรับปรุงการลงทุนดังกล่าว
เช่น การคงไว้ซึ่งการลงทุนในบริษัทนั้น หรือถอนตัวจากบริษัท หรือมาตรการอื่น ๆ
เพื่อปกป้องผลประโยชน์ของบริษัท เช่น การลดสัดส่วนการลงทุน การตั้งด้อยค่าการลงทุน เป็นต้น

ปัจจุบันบริษัทมีการลงทุนถือหุ้นและมีรายได้หลักจากการเป็นผู้ถือหุ้นในบริษัท เอ-โฮสต์ จำกัด
(“A-HOST”) (เดิมชื่อ บริษัท แอพพลิเคชั่น โฮสติ้ง เซอร์วิส จำกัด)
ซึ่งประกอบธุรกิจจำหน่ายและให้บริการเกี่ยวกับโปรแกรมคอมพิวเตอร์
โดยเป็นผู้เชี่ยวชาญด้านการให้บริการจัดวางระบบไอที และให้บริการเสริมต่างๆ
สำหรับลูกค้าขนาดกลางไปจนถึงขนาดใหญ่ โดย A-HOST ได้รับการแต่งตั้งจาก Oracle
Corporation (“Oracle”) ให้เป็นตัวแทนจำหน่ายและให้บริการผลิตภัณฑ์ Oracle
ที่ใหญ่ที่สุดรายหนึ่งของประเทศไทย นอกจากนี้ A-HOST ยังได้ลงทุนในบริษัทอื่นๆ ได้แก่ บริษัท
เอวิชั่น จำกัด (“AVision”) และ บริษัท เอบีซีเอส จำกัด (“ABCs”)
ดังนั้นในส่วนของธุรกิจลงทุนในบริษัทอื่นนี้ จะอธิบายถึงลักษณะการดำเนินธุรกิจของ A-HOST
เป็นหลัก

1.  บริษัท เอ-โฮสต์ จำกัด (“A-HOST”)

A-HOST ประกอบธุรกิจจำหน่าย และให้บริการเกี่ยวกับโปรแกรมคอมพิวเตอร์
โดยเป็นผู้เชี่ยวชาญด้านบริการจัดวางระบบไอทีและให้บริการเสริมต่าง ๆ
สำหรับลูกค้าตั้งแต่กิจการขนาดกลางไปจนถึงขนาดใหญ่ เช่น การให้บริการวางระบบ
การให้บริการโฮสติ้งเซอร์วิส
ซึ่งเป็นบริการดูแลบริหารจัดการระบบและสนับสนุนการใช้งานระบบคอมพิวเตอร์ให้แก่ลูกค้า
การรับบริหารระบบไอที การให้เช่าเซิร์ฟเวอร์ เป็นต้น
นอกจากนี้ยังรวมถึงการให้บริการหลังการขายอื่นๆ เช่น การให้บริการฝึกอบรม
หรือการให้บริการที่ปรึกษา เป็นต้น

A-HOST ได้รับแต่งตั้งจาก Oracle Corporation (“Oracle”)
ให้เป็นตัวแทนจำหน่ายและให้บริการผลิตภัณฑ์ Oracle ที่ใหญ่ที่สุดรายหนึ่งในประเทศไทย
และเป็นพันธมิตรในประเทศรายแรกที่ได้รับการแต่งตั้งให้เป็นพันธมิตรในระดับ Oracle
Certified Advantage Partner ซึ่งเป็นพันธมิตรระดับสูงสุดที่บริษัท Oracle
จะแต่งตั้งให้แก่ตัวแทนจำหน่าย โดยจะได้รับสิทธิในการค้นหาข้อมูลในฐานข้อมูลของ Oracle
ได้รับสิทธิในการส่งพนักงานไปฝึกอบรมกับ Oracle ได้รับสิทธิในการตั้งศูนย์ฝึกอบรม (Oracle
Approval Education Program) เป็นต้น ทั้งนี้ Oracle จัดระดับความสัมพันธ์พันธมิตรของ
Oracle เป็น 3 ระดับ คือ ระดับแรก Oracle Partner Network ระดับกลาง คือ Oracle
Certified Partner และระดับสูงสุด คือ Oracle Certified Advantage Partner

อนึ่ง Oracle เป็นหนึ่งในผู้พัฒนาระบบการจัดการฐานข้อมูล (Database Management System)
เครื่องมือสำหรับการพัฒนาระบบฐานข้อมูล (Tools for Database Development) และ
ระบบตัวกลางเชื่อมต่อโปรแกรม (Middle-Tier Software) และระบบโปรแกรมสำเร็จรูป
(Application) เช่น ระบบบริหารความสัมพันธ์กับลูกค้า (Customer Relationship
Management Software - CRM), ระบบบริหารทรัพยากรองค์กร (Enterprise Resource
Planning – ERP) และระบบ Supply Chain Management Software (SCM)
รายใหญ่ที่สุดของโลก โดยเป็นผู้จำหน่าย Technology Products และ Application
Products ภายใต้เครื่องหมายการค้า “Oracle”

A-HOST ประกอบธุรกิจการจำหน่ายผลิตภัณฑ์ซอฟต์แวร์ของ Oracle
และให้บริการที่เกี่ยวเนื่องควบคู่กันไปกับผลิตภัณฑ์ ได้แก่ การให้บริการวางระบบและติดตั้งซอฟต์แวร์
รวมไปถึงการให้บริการโฮสติ้งเซอร์วิสแก่ลูกค้าที่ต้องการใช้บริการ
หรืออาจรวมถึงการให้บริการหลังการขายอื่น ๆ เช่น การให้บริการฝึกอบรม
หรือการให้บริการที่ปรึกษา เป็นต้น โดยสามารถจำแนกผลิตภัณฑ์และบริการของ A-HOST ได้ดังนี้

4.1.1.1. ผลิตภัณฑ์ของ A-HOST

1.  ซอฟแวร์ (Software)

    -   โปรแกรมสำเร็จรูป (Application)

  A-HOST จำหน่ายโปรแกรมสำเร็จรูป (Application) ของ Oracle ที่เรียกว่า Oracle
  e-Business Suite
  ซึ่งเป็นระบบที่ใช้เชื่อมระบบการทำงานของทุกหน่วยงานในองค์กรเชื่อมต่อกันโดยสมบูรณ์ (Full
  Integration) นอกจากนี้ ทุกระบบงานย่อยของ Oracle e-Business Suite
  ยังถูกออกแบบให้สามารถทำงานแยกกันได้อย่างมีประสิทธิภาพ
  ซึ่งต่างจากการนำเอาระบบงานจากหลายๆ ผู้ผลิตมาใช้งานร่วมกัน
  ซึ่งผู้ใช้อาจประสบปัญหาในอนาคตเมื่อทำการอัพเกรดระบบ
  เนื่องจากความต่างกันของผลิตภัณฑ์ซอฟแวร์
  อีกทั้งยังมีปัญหาของระบบที่ไม่ทำงานเชื่อมต่อกันอย่างสมบูรณ์

  ทั้งนี้ Oracle e-Business Suite
  มีความหลากหลายของระบบการทำงานให้องค์กรได้เลือกใช้งานตามความเหมาะสมมากกว่า 100
  ระบบ ครอบคลุมทุกประเภทของงาน เช่น ระบบบริหารความสัมพันธ์กับลูกค้า (Customer
  Relationship Management - CRM) ระบบ Professional Service Automation
  ระบบการผลิต ระบบ Supply Chain Management ระบบจัดการโครงการ (Project
  Management) และระบบบริหารทรัพยากรองค์กร (Enterprise Resource Planning -
  ERP) เป็นต้น

  Oracle e-Business Suite สามารถรองรับความต้องการเฉพาะด้านของแต่ละประเภทธุรกิจ
  เช่น ธุรกิจโทรคมนาคม การเงิน การธนาคาร ธุรกิจประเภทการบินและอากาศยาน
  กลุ่มสินค้าเทคโนโลยี กลุ่มสินค้าอุปโภค กลุ่มธุรกิจรถยนต์ กลุ่มธุรกิจยา
  กลุ่มรัฐวิสาหกิจและราชการ และสถาบันการศึกษา เป็นต้น

-   Core Technology Product

  A-HOST จำหน่ายระบบจัดการฐานข้อมูลของ Oracle
  และเครื่องมือที่ใช้ในการพัฒนาโปรแกรมเพื่อให้ได้ออกมาเป็นโปรแกรมสำเร็จรูปที่รองรับการทำงานบนอินเทอร์เน็ต
  (Oracle Platform) โดยสินค้าเหล่านี้ จะเป็นเครื่องมือที่สำคัญสำหรับนักพัฒนาระบบโปรแกรม
  ที่จะนำไปใช้ในการสร้างสรรค์โปรแกรมที่มีประสิทธิภาพ โดยอาศัยเทคโนโลยีที่ทันสมัย
  และทำให้เกิดระบบสารสนเทศที่สามารถรองรับการดำเนินธุรกิจได้อย่างมีประสิทธิภาพ นอกจากนี้
  A-HOST ได้รับแต่งตั้งเป็นตัวแทนจำหน่ายหลักของ Oracle Core Technology ในฐานะ
  Value Added Distributor

  ปัจจุบัน A-HOST จำหน่ายระบบจัดการฐานข้อมูล Oracle 11g
  โดยระบบจัดการฐานข้อมูลเหล่านี้ใช้ในการจัดเก็บข้อมูลของลูกค้าให้เป็นระเบียบ
  ในส่วนของเครื่องมือที่ใช้ในการออกแบบและพัฒนาโปรแกรมนั้น
  รวมถึงภาษาที่ใช้ในการพัฒนาโปรแกรมต่าง ๆ เช่น Java
  ซึ่งมีความจำเป็นต่อการพัฒนาเป็นโปรแกรมใช้งาน โดยสามารถแบ่งผลิตภัณฑ์ในหมวดนี้ออกเป็น 3
  ชนิด ดังนี้

1.  Oracle Database

  ผลิตภัณฑ์นี้เป็นระบบจัดการฐานข้อมูล เพื่อการบริหารและจัดการฐานข้อมูลให้มีประสิทธิภาพ
  เสถียรภาพและให้มีความปลอดภัยสูงสุด โดย Oracle ได้ผสานเทคโนโลยียุคใหม่อย่าง XML
  และ Enterprise Java Engine เข้ามาทำให้การสื่อสารแอพพลิเคชั่นต่างๆ
  เป็นภาษามาตรฐานเดียวกัน โดยสามารถปรับให้เข้ากับขนาดขององค์กรที่แตกต่างกัน
  และสามารถใช้งานได้บนระบบปฏิบัติการ Unix, Windows และ Linux

2.  Oracle Developer Suite

  ผลิตภัณฑ์นี้เป็นชุดซอฟต์แวร์ที่รวบรวมเครื่องมือในการเขียนโปรแกรม
  เพื่อการพัฒนาโปรแกรมสำเร็จรูป โดยเครื่องมือที่ใช้ในการพัฒนาเว็บแอพพลิเคชั่นนั้น
  มีการใช้เทคโนโลยีของ Java และ Oracle โดยสามารถใช้ได้กับหลายภาษาคอมพิวเตอร์
  รวมถึงภาษา C และ Cobol และยังสามารถใช้ได้กับระบบปฏิบัติการหลายรูปแบบ

3.  Oracle Application Server

  ผลิตภัณฑ์นี้เป็นแอพพลิเคชั่นเซิร์ฟเวอร์ที่รองรับการใช้งานที่ครอบคลุม
  และเหมาะสำหรับการรองรับเว็บไซต์ที่มีฐานข้อมูลเป็นองค์ประกอบสำคัญ โดยมีหลักการทำงานคือ
  การรวบรวมแอพพลิเคชั่นขององค์กรเข้าด้วยกัน
  โดยการรวมโครงสร้างพื้นฐานและฟังก์ชั่นการทำงานที่จำเป็นต่อ e-Business ให้เป็นหนึ่งเดียว
  (Single Platform) บนอินเทอร์เน็ต

2.  ฮาร์ดแวร์ (Hardware)

  โดยปกติแล้ว A-HOST จะเป็นผู้ลงทุนในฮาร์ดแวร์เพื่อการให้บริการโฮสติ้งเซอร์วิส
  โดยจะเช่าฮาร์ดแวร์ส่วนใหญ่ที่ใช้ในการให้บริการจากบริษัทผู้ผลิตฮาร์ดแวร์
  แต่หากลูกค้ามีความประสงค์ที่จะติดตั้งระบบดูแลข้อมูลที่บริษัทของลูกค้าเองนั้น A-HOST
  จะจัดหาฮาร์ดแวร์ให้ตามความต้องการของลูกค้า โดยที่ A-HOST
  ไม่มีนโยบายที่จะจัดจำหน่ายฮาร์ดแวร์ แต่การจำหน่ายฮาร์ดแวร์ที่ผ่านมานั้น
  ถือว่าเป็นส่วนหนึ่งของการให้บริการตามความต้องการของลูกค้าเท่านั้น

4.1.1.2. บริการของ A-HOST

1.  การวางระบบและการติดตั้งระบบงานคอมพิวเตอร์ (Implementation)

  การวางระบบและการติดตั้งระบบงานคอมพิวเตอร์
  เป็นการวางระบบและติดตั้งโปรแกรมสำเร็จรูปต่างๆ เช่น ระบบบริหารความสัมพันธ์กับลูกค้า
  (Customer Relationship Management - CRM) ระบบบริหารทรัพยากรองค์กร
  (Enterprise Resource Management - ERP) และระบบอื่น ๆ
  ที่เกี่ยวข้องกับการบริหารข้อมูลเพื่อการดำเนินงานลูกค้า โดยใช้โปรแกรมสำเร็จรูปของ Oracle
  ในการให้บริการ โดยการติดตั้งระบบงานคอมพิวเตอร์นั้น บุคลากรของ A-HOST
  จะทำการเก็บข้อมูลทางเดินของเอกสารและขั้นตอนการทำงาน
  และสำรวจความต้องการใช้งานของแต่ละฝ่ายงานของบริษัทลูกค้าว่าต้องการประมวลผลข้อมูลชนิดใด
  จากนั้นจะมีการวางระบบ และควบคุมข้อมูลโดยป้องกันการเข้าถึงข้อมูลของแต่ละฝ่าย
  เพื่อให้ใช้หรือเปลี่ยนแปลงข้อมูลได้ตามอำนาจหน้าที่ของฝ่ายนั้น ๆ

  การวางระบบและการติดตั้งระบบงานคอมพิวเตอร์นี้
  เป็นการบริการที่ต่อเนื่องกับการขายโปรแกรมสำเร็จรูป ซึ่งทุกครั้งที่ A-HOST
  ขายโปรแกรมสำเร็จรูป จะต้องมีการให้บริการวางระบบควบคู่ไปด้วย นอกจากนี้ A-HOST
  ยังใช้โปรแกรมสำเร็จรูปเป็นตัวนำเพื่อให้สามารถเสนอบริการอื่นๆ ให้กับลูกค้าต่อไป

  นอกจากนี้ A-HOST ยังให้บริการพัฒนาโปรแกรมสำเร็จรูปของ Oracle
  เดิมให้ใช้งานได้เหมาะสมตามความต้องการของลูกค้ามากขึ้น
  โดยเพิ่มฟังก์ชั่นการประมวลผลข้อมูลสำหรับผู้บริหาร (Business Intelligence)
  ซึ่งเป้าหมายหลักของโปรแกรมชนิดนี้ คือ การช่วยให้ผู้บริหารตัดสินใจได้อย่างมีประสิทธิภาพ
  โดยมีการนำข้อมูลจากแผนกต่าง ๆ ในบริษัทลูกค้ามาสรุปและประมวลผล

2.  การให้บริการโฮสติ้งเซอร์วิส (Hosting Service)

  การให้บริการโฮสติ้งเซอร์วิสแก่ลูกค้านั้น เป็นธุรกิจที่ A-HOST
  พัฒนาขึ้นเนื่องจากเล็งเห็นศักยภาพของ A-HOST ในการนำเสนอบริการโฮสติ้งเซอร์วิสแก่ลูกค้า
  ซึ่งยังไม่เคยมีผู้ประกอบการรายใดเคยให้บริการแก่องค์กรขนาดกลางมาก่อนเนื่องจากเป็นการบริการที่ต้องใช้การลงทุนสูง
  โดย A-HOST จะเป็นผู้ลงทุนในอุปกรณ์ฮาร์ดแวร์และซอฟต์แวร์ต่าง ๆ
  ที่เกี่ยวข้องกับการจัดวางระบบคอมพิวเตอร์การบริหารจัดการตามที่ลูกค้าต้องการ
  โดยจะเช่าฮาร์ดแวร์ส่วนใหญ่ที่ใช้ในการให้บริการจากผู้ผลิตฮาร์ดแวร์
  ซึ่งอุปกรณ์ดังกล่าวตั้งอยู่ที่สำนักงานของ A-HOST และมีสายเชื่อมต่อข้อมูล (Leased Line)
  จากบริเวณจัดเก็บอุปกรณ์อิเล็กทรอนิกส์ไปยังบริษัทของลูกค้า
  เพื่อให้ลูกค้าสามารถใช้งานระบบคอมพิวเตอร์ได้โดยไม่ต้องลงทุนเอง นอกจากนี้ A-HOST
  ยังมีบริการเพิ่มเติมเพื่อดูแลลูกค้าที่ใช้บริการโฮสติ้งเซอร์วิส เช่น
  การดูแลระบบคอมพิวเตอร์ของบริษัทลูกค้า และแก้ปัญหาต่างๆ
  ที่เกิดขึ้นตามช่วงเวลาที่บริษัทลูกค้าได้ทำสัญญาไว้กับ A-HOST

  การให้บริการดังกล่าวนั้น A-HOST จะทำสัญญาให้บริการลูกค้า โดยสัญญาทั่วไปจะมีระยะเวลา
  1 - 3 ปี ซึ่งส่วนใหญ่แล้วลูกค้าจะทำการต่อสัญญากับ A-HOST หลังจากอายุสัญญาเดิมได้สิ้นสุดลง

  นอกจากนี้ ในกรณีที่ลูกค้าต้องการลงทุนในระบบบริหารจัดการข้อมูล
  และจัดตั้งอุปกรณ์บริหารระบบข้อมูลที่บริษัทลูกค้าเองนั้น A-HOST
  จะให้บริการเป็นที่ปรึกษาการจัดวางระบบข้อมูล
  พร้อมทั้งจัดหาอุปกรณ์คอมพิวเตอร์ทั้งในส่วนของฮาร์ดแวร์และซอฟต์แวร์ให้กับลูกค้าตามความต้องการ
  โดย A-HOST เรียกบริการชนิดนี้ว่า บริการ Outsourcing รวมถึงการจัดวางระบบข้อมูล
  และการหาซอฟต์แวร์ที่เหมาะสมแก่ลูกค้า และหากลูกค้าต้องการ A-HOST
  จะจัดส่งบุคลากรไปประจำที่บริษัทของลูกค้าเพื่อให้บริการเพิ่มเติม แก้ไขปัญหา
  และดูแลระบบฐานข้อมูลได้อย่างทันท่วงที

3.  การให้บริการเป็นที่ปรึกษา

  การให้บริการที่ปรึกษาเป็นการให้บริการเพิ่มเติมจากบริการวางระบบและบริการโฮสติ้งเซอร์วิส
  เพื่อตอบสนองความต้องการของลูกค้าให้ครบถ้วน โดย A-HOST
  จะให้บริการเป็นที่ปรึกษาแล้วแต่กรณีไป เช่น กรณีที่ลูกค้ามีระบบข้อมูลที่ใช้อยู่แล้วแต่เกิดปัญหาขึ้น
  หรือต้องการปรับปรุงระบบข้อมูลให้มีความทันสมัยและเหมาะสมต่อการใช้งานให้มากขึ้น
  หรือกรณีอื่น ๆ แล้วแต่ที่ลูกค้าต้องการ
  รวมถึงการให้บริการที่ปรึกษาเพิ่มเติมภายหลังการวางระบบ และการขายซอฟต์แวร์แก่ลูกค้า

4.  บริการศูนย์การเรียนรู้

  A-HOST มีการจัดตั้งศูนย์การเรียนรู้ (Training Center)
  เพื่อจัดสอนเรื่องการใช้ระบบบริหารจัดการข้อมูล และการใช้โปรแกรมสำเร็จรูปของ Oracle
  แก่ผู้ใช้งานของบริษัทลูกค้า อย่างไรก็ตาม บริการศูนย์การเรียนรู้นี้ ยังเป็นบริการใหม่ของ
  A-HOST ซึ่งทาง A-HOST ได้วางแผนพัฒนาบริการนี้เพิ่มเติมต่อไปในอนาคต

  บริษัทย่อยของ A-HOST

1.  บริษัท เอวิชั่น จำกัด (“AVision”)

  AVision ประกอบธุรกิจจำหน่าย ติดตั้ง ให้บริการ
  และให้คำปรึกษาด้านระบบโปรแกรมคอมพิวเตอร์ของไมโครซอฟท์ในการบริหารองค์กรทั้งด้านการบริหารทรัพยากรบุคคล
  การบริหารลูกค้า การบริหารระบบการผลิต การบริหารบัญชีและการเงิน เป็นต้น
  สำหรับลูกค้าที่เป็นบริษัทขนาดกลางและขนาดเล็กโดยได้รับการรับแต่งตั้งจาก ไมโครซอฟท์
  ให้เป็น 1 ใน 8 Certified Partner ในประเทศไทยซึ่งมีสิทธิจำหน่ายสินค้าประเภท
  Microsoft Dynamics

2. บริษัท เอบีซีเอส จำกัด (“ABCs”)

  ABCs ประกอบธุรกิจให้บริการด้านเทคโนโลยีในการพัฒนาและสร้างสรรค์โปรแกรมคอมพิวเตอร์
  โดยมีวัตถุประสงค์ในการประกอบกิจการดังนี้

  (1) ขายตรงฐานข้อมูลของ Oracle และให้บริการด้านเทคนิค

  (2) ให้บริการเป็นที่ปรึกษาระบบบริหารทรัพยากรองค์กร (Enterprise Resource
  Planning – ERP)

  (3) ให้บริการรับพัฒนาระบบด้วยสถาปัตยกรรมเชิงบริการ (Service-Oriented
  Architecture – SOA)
  ซึ่งเป็นแนวทางที่ใช้พัฒนาซอฟต์แวร์ของระบบให้อยู่ในรูปแบบของบริการ
  ซึ่งจะทำงานเป็นอิสระต่อกัน แต่สามารถติดต่อสื่อสารและแลกเปลี่ยนข้อมูลระหว่างกันได้

สิทธิประโยชน์ที่ได้รับ

ในส่วนของ A-HOST ไม่ได้รับสิทธิประโยชน์ใดๆ ในการประกอบธุรกิจ แต่บริษัท เอบีซีเอส จำกัด
(“ABCS”) ซึ่งเป็นบริษัทย่อยของ A-HOST
ได้รับการส่งเสริมการลงทุนจากสำนักงานคณะกรรมการส่งเสริมการลงทุนในกิจการซอฟท์แวร์
ประเภท ซอฟต์แวร์สำหรับองค์กร (Enterprise Software) ตามบัตรส่งเสริมการลงทุนเลขที่
1113(7)/2551 ออกให้เมื่อวันที่ 6 กุมภาพันธ์ 2551 วันที่เริ่มมีรายได้ 30 กันยายน 2551
โดยมีสิทธิประโยชน์และเงื่อนไขที่สำคัญที่ได้รับตามบัตรส่งเสริมการลงทุน ดังนี้

  1.
  ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมเป็นเวลา
  8 ปี นับแต่วันที่เริ่มมีรายได้จากการประกอบกิจการนั้น

  2. ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ
  โดยจะต้องนำเข้าเครื่องจักรภาย ในวันที่ 6 สิงหาคม 2553

  3.
  ยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามข้อ
  1
  ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

ทั้งนี้ จากรายละเอียดในข้อที่ 3 ข้างต้น ส่งผลให้ A-HOST
ไม่ต้องเสียภาษีเงินได้นิติบุคคลในส่วนของเงินปันผลที่ได้จาก ABCS ตลอดระยะเวลาที่ ABCS
ได้รับยกเว้นภาษีเงินได้นิติบุคคลตามสิทธิประโยชน์ที่ระบุไว้ในบัตรส่งเสริมการลงทุน

4.1.2 การตลาดและภาวะการณ์แข่งขันของธุรกิจของ A-HOST

  การตลาด

  ก. กลุ่มลูกค้าเป้าหมาย

  เนื่องจากระบบบริหารจัดการข้อมูลสารสนเทศต้องใช้การลงทุนสูง ดังนั้น
  บริษัทที่มีขนาดกลางถึงใหญ่และมีผลประกอบการค่อนข้างดีจึงมีความสามารถและความต้องการที่จะลงทุนในระบบเหล่านี้
  เพื่อเป็นพื้นฐานรองรับการเติบโตของธุรกิจในอนาคต นอกจากนี้
  ระบบบริหารจัดการข้อมูลสารสนเทศยังเป็นระบบที่มีความสามารถในการใช้งานสูง
  ครอบคลุมถึงการบริหารข้อมูลของหลายฝ่ายในบริษัท ซึ่งหากเป็นบริษัทที่มีขนาดเล็ก
  อาจมีการใช้งานระบบเหล่านี้ได้ไม่เต็มที่นัก จึงอาจไม่คุ้มต่อการลงทุน

  ระบบบริหารจัดการข้อมูลสารสนเทศ ยังมีความจำเป็นต่อกิจการที่มีการเรียกใช้ข้อมูลข้ามฝ่าย
  ตัวอย่างเช่น
  ฝ่ายผลิตต้องการเรียกข้อมูลจำนวนสินค้าที่สั่งจากแผนกขายเพื่อประกอบการวางแผนการผลิต
  ซึ่งการเรียกใช้ข้อมูลในลักษณะนี้
  มีความจำเป็นที่ต้องใช้ระบบฐานข้อมูลที่สามารถเชื่อมต่อทุกฝ่ายเข้าด้วยกัน
  ในขณะเดียวกันจะต้องมีป้องกันการแก้ไขข้อมูลจากผู้ที่ไม่เกี่ยวข้อง เช่น
  ฝ่ายผลิตไม่สามารถแก้ไขข้อมูลของลูกค้าได้ เป็นต้น ทั้งนี้ รวมถึงธุรกิจในกลุ่มการจัดจำหน่าย
  การสื่อสาร และกลุ่มธนาคารซึ่งต้องการการเชื่อมต่อข้อมูลที่มีประสิทธิภาพและรวดเร็ว
  เพื่อให้บริการลูกค้าได้อย่างทันท่วงที ดังนั้น
  ระบบฐานข้อมูลที่เชื่อมถึงกันและซอฟต์แวร์ที่ใช้จึงมีความสำคัญเป็นอย่างยิ่ง

  นอกจากนี้ A-HOST ยังมีการขยายกลุ่มลูกค้าไปยังองค์กรของรัฐ
  เนื่องจากรัฐบาลมีนโยบายให้หน่วยงานราชการมีการปรับปรุงประสิทธิภาพของระบบฐานข้อมูล
  เพื่อให้บริการประชาชนได้อย่างทั่วถึง
  รวมทั้งยังเป็นการพัฒนาระบบจัดเก็บข้อมูลเพื่อให้ง่ายต่อการเรียกใช้ในอนาคต

  กลุ่มลูกค้าเป้าหมายของผลิตภัณฑ์ประเภทระบบฐานข้อมูลและเครื่องมือในการพัฒนา
  เพื่อให้เป็นโปรแกรมสำเร็จรูปนั้น ได้แก่ ผู้ขายและให้บริการติดตั้งระบบ (System
  Integrator) และผู้ค้าซอฟต์แวร์อิสระ (Independent Software Vendor)
  โดยลูกค้ากลุ่มนี้จะนำผลิตภัณฑ์ไปพัฒนาต่อก่อนที่จะนำไปขายให้แก่ผู้ใช้ (End-User) อีกทอดหนึ่ง

  ข. นโยบายราคา

  A-HOST ไม่มีนโยบายที่จะแข่งขันทางด้านราคา แต่จะยกเว้นในบางกรณีบ้าง โดย A-HOST
  ให้ความสำคัญกับการสร้างมูลค่าเพิ่มในสินค้าและบริการ (Value-Added)
  และเน้นการให้บริการที่ก่อให้เกิดรายได้ในระยะยาว กล่าวคือ A-HOST
  มีนโยบายที่จะรักษากลุ่มลูกค้าเดิมไว้ โดยภายหลังจากการขาย A-HOST
  มีการให้บริการบำรุงรักษา และติดตามผลการให้บริการอย่างสม่ำเสมอ
  ทำให้กลุ่มลูกค้าเดิมมีแนวโน้มในการซื้อสินค้าซ้ำหรือต่อสัญญาสำหรับบริการประเภทต่าง ๆ กับ
  A-HOST เกือบทั้งสิ้น นอกจากนี้ด้วยความเป็นผู้นำรายหนึ่งในธุรกิจนี้
  จึงมีความได้เปรียบในเชิงปริมาณ (Economy of Scale)
  และประกอบกับการพัฒนาความเชี่ยวชาญของบุคลากร
  และปรับปรุงประสิทธิภาพในการทำงานอยู่เสมอ ทำให้ A-HOST มีความยืดหยุ่นสูง
  และสามารถกำหนดราคาสินค้าและบริการของ A-HOST ให้อยู่ในระดับที่สามารถแข่งขันได้

นโยบายราคาของ A-HOST สามารถแบ่งได้ออกเป็น 2 กลุ่ม ดังนี้

  (1) การขายผลิตภัณฑ์

  ราคาในการขายผลิตภัณฑ์จะอ้างอิงกับราคา Price List ที่ตั้งขึ้นโดย Oracle
  ซึ่งราคาในการขายจะขึ้นอยู่กับชนิดของผลิตภัณฑ์ จำนวนของผลิตภัณฑ์
  โดยตัวแทนจำหน่ายจะขายผลิตภัณฑ์ในราคาที่ไม่แตกต่างกันมากนัก ซึ่งทาง A-HOST
  จะเน้นการสร้างมูลค่าเพิ่มในการขายสินค้า
  รวมทั้งการให้บริการหลังการขายและคุณภาพของการให้บริการ

  (2) การให้บริการ

  การกำหนดอัตราค่าบริการขึ้นอยู่กับ ขนาดของงาน จำนวนบุคลากร
  และจำนวนชั่วโมงที่ใช้ในการให้บริการ
  โดยอัตราค่าบริการจะพิจารณาเป็นรายโครงการตามแต่ลักษณะงานของลูกค้า โดย A-HOST
  ไม่มีนโยบายที่จะแข่งขันทางด้านราคากับคู่แข่ง แต่เน้นคุณภาพของการให้บริการแก่ลูกค้าเป็นสำคัญ

  ค. ช่องทางการจัดจำหน่าย

A-HOST มีช่องทางการจัดจำหน่ายอยู่ 3 ช่องทางได้แก่

  (1) การจำหน่ายผลิตภัณฑ์แบบตรง

  ผลิตภัณฑ์ที่จำหน่ายตรงส่วนใหญ่ คือ การจำหน่ายโปรแกรมใช้งานสำเร็จรูปของ Oracle
  โดยผลิตภัณฑ์เหล่านี้สามารถนำไปใช้งานได้ทันที อย่างไรก็ตาม
  ในส่วนของการจำหน่ายระบบจัดการฐานข้อมูล และเครื่องมือที่ใช้ในการพัฒนาโปรแกรมนั้น
  มีสัดส่วนการขายตรงค่อนข้างน้อย เนื่องจากผลิตภัณฑ์ค่อนข้างซับซ้อนและต้องนำไปพัฒนาต่อ ดังนั้น
  จึงเป็นการขายผ่านตัวแทนจำหน่ายหรือ
  ผู้ซึ่งสามารถนำระบบเหล่านี้ไปพัฒนาต่อก่อนที่ขายผลิตภัณฑ์ที่สำเร็จแล้วแก่ลูกค้า

  ในการจำหน่ายโปรแกรมสำเร็จรูป A-HOST จะสั่งซื้อโปรแกรมสำเร็จรูปจาก Oracle
  เมื่อได้รับคำสั่งซื้อจากลูกค้าโดยมีลิขสิทธิ์ให้ลูกค้าแต่ละรายใช้อย่างเฉพาะเจาะจง

  (2) การจำหน่ายผลิตภัณฑ์ผ่านตัวแทนจำหน่าย

  ปัจจุบัน A-HOST มีตัวแทนจำหน่ายอยู่กว่า 100 รายทั่วประเทศ โดยตัวแทนจำหน่ายเหล่านี้
  ประกอบด้วย ผู้ขายและให้บริการติดตั้งระบบ (System Integrator) และผู้ค้าซอฟต์แวร์อิสระ
  (Independence Software Vendor) เป็นต้น
  ซึ่งตัวแทนจำหน่ายจะเป็นผู้ขายและให้บริการติดตั้งระบบแก่ลูกค้า ซึ่งผลิตภัณฑ์ที่ A-HOST
  จำหน่ายแก่ตัวแทนจำหน่าย คือ ระบบจัดการฐานข้อมูล
  และเครื่องมือที่ใช้ในการพัฒนาโปรแกรมเพื่อให้ได้ออกมาเป็นโปรแกรมสำเร็จรูป (Database
  and Tools)

  ในการจำหน่ายระบบจัดการฐานข้อมูลและเครื่องมือที่ใช้ในการพัฒนาฐานข้อมูล
  ตัวแทนจำหน่ายจะเป็นผู้รับคำสั่งซื้อจากลูกค้าโดยตรง จากนั้นตัวแทนจำหน่ายจะสั่งซื้อสินค้ากับ
  A-HOST
  โดยซอฟต์แวร์แต่ละชุดจะมีลิขสิทธิ์ที่อนุญาตให้บริษัทลูกค้าแต่ละรายใช้อย่างเฉพาะเจาะจง

  (3) การให้บริการ

  การให้บริการวางระบบและติดตั้งระบบงานคอมพิวเตอร์
  ส่วนใหญ่เกี่ยวเนื่องกับการจำหน่ายผลิตภัณฑ์แบบตรง ส่วนการให้บริการอื่น ๆ เช่น
  การให้บริการโฮสติ้งเซอร์วิส และการให้บริการที่ปรึกษา A-HOST จะเป็นผู้ไปหาลูกค้า
  และผู้นำเสนอประโยชน์ที่ลูกค้าจะได้รับจากการใช้บริการ รวมทั้งนำเสนอบริการเสริมต่าง ๆ
  ในช่วงอายุของสัญญา เพื่อประกอบการตัดสินใจของลูกค้าต่อการใช้บริการ

  นอกจากนี้ A-HOST มีการร่วมมือกับพันธมิตรทางธุรกิจในการจำหน่ายผลิตภัณฑ์และบริการ โดย
  A-HOST จำหน่ายผลิตภัณฑ์ผ่านพันธมิตรซึ่งเป็นผู้พัฒนาโซลูชั่น และคู่ค้าที่เป็นซิสเต็ม อินทิเกรเตอร์
  ส่วนด้านการบริการนั้น A-HOST
  ร่วมมือกับพันธมิตรทางด้านเทคโนโลยีในการร่วมมือกันให้บริการแก่ลูกค้ารายใหญ่

ภาวะอุตสาหกรรมการแข่งขัน

1.  ภาวะอุตสาหกรรมโดยรวม

  จากผลการสำรวจตลาดเทคโนโลยีสารสนเทศและการสื่อสารของประเทศไทยประจำปี 2552
  และประมาณการสำหรับปี 2553 ซึ่งจัดทำโดยเขตอุตสาหกรรมซอฟต์แวร์ประเทศไทย
  (Software Park Thailand) ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
  (NECTEC) สำนักงานส่งเสริมอุตสาหกรรมซอฟต์แวร์แห่งชาติ (SIPA) ร่วมกับ
  สมาคมอุตสาหกรรมเทคโนโลยีสารสนเทศไทย (ATCI) สมาคมอุตสาหกรรมซอฟต์แวร์ไทย
  (ATSI) โดยมีศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) เป็นผู้สำรวจ
  พบว่าในปี 2552 ตลาดเทคโนโลยีในประเทศไทย ซึ่งประกอบด้วยตลาดฮาร์ดแวร์ (Computer
  Hardware) ตลาดซอฟต์แวร์ (Computer Software) ตลาดบริการด้านคอมพิวเตอร์
  (Computer Services) และตลาดอุปกรณ์สื่อสารข้อมูล (Data Communication
  Equipments) มีมูลค่ารวม 257,146 ล้านบาท ซึ่งเติบโตร้อยละ 15.3 จากปี 2551
  และคาดว่าในปี 2553 ตลาดเทคโนโลยีจะมีมูลค่า 284,049 ล้านบาท หรือเติบโตร้อยละ 10.5
  จากปี 2552 โดยคาดว่าในปี 2553

-   ตลาดฮาร์ดแวร์มีมูลค่า 88,040 ล้านบาท หรือร้อยละ 31.0 ของตลาด

-   ตลาดซอฟต์แวร์ จะมีมูลค่า 67,884 ล้านบาท หรือร้อยละ 23.9 ของตลาด

-   ตลาดบริการด้านคอมพิวเตอร์ ซึ่งมีการสำรวจกลุ่มธุรกิจใน 7 กิจกรรม ได้แก่
    การให้บริการออกแบบเหมารวมระบบครบวงจร และการให้บริการด้านเครือข่าย
    การให้บริการดูแลบำรุงรักษาซอฟต์แวร์และฐานข้อมูล
    การให้บริการดูแลรักษาคอมพิวเตอร์และการซ่อมบำรุง การให้บริการด้าน Infrastructure
    กับ Facilities ในการทำ Operation Service
    การให้บริการด้านฝึกอบรมและให้ความรู้ด้านคอมพิวเตอร์ การให้บริการให้คำปรึกษา
    การให้บริการด้าน IT Outsourcing และการให้บริการอื่นๆ ที่เกี่ยวข้องกับคอมพิวเตอร์
    โดยคาดว่าในปี 2553 ตลาดบริการด้านคอมพิวเตอร์มีมูลค่า 57,392 ล้านบาท หรือร้อยละ
    20.2 ของตลาด

-   ตลาดอุปกรณ์สื่อสารข้อมูล มีมูลค่า 70,733 ล้านบาท หรือร้อยละ 24.9 ของตลาด

  ตารางแสดงมูลค่าตลาดของอุตสาหกรรมไอทีของประเทศไทย ปี 2551 – 2552
  และประมาณการสำหรับปี 2553

+-----------------------+-----+----+-----+----+-----+----+----+----+
| ตลาดเทคโนโลยี          | ปี   |    | ปี   |    | ป   |    | อัต |    |
|                       | 2   |    | 2   |    | ระม |    | รา |    |
|                       | 551 |    | 552 |    | าณก |    | เต |    |
|                       |     |    |     |    | ารปี |    | ิบโ |    |
|                       | (ล  |    | (ล  |    | 2   |    | ตต |    |
|                       | ้านบ |    | ้านบ |    | 553 |    | ่อปี |    |
|                       | าท) |    | าท) |    | (ล  |    |    |    |
|                       |     |    |     |    | ้านบ |    |    |    |
|                       |     |    |     |    | าท) |    |    |    |
+=======================+=====+====+=====+====+=====+====+====+====+
|                       | ม   | ร  | ม   | ร  | ม   | ร  | 5  | 5  |
|                       | ูลค่า | ้อย | ูลค่า | ้อย | ูลค่า | ้อย | 1/ | 2/ |
|                       |     | ละ |     | ละ |     | ละ | 52 | 53 |
+-----------------------+-----+----+-----+----+-----+----+----+----+
| 1. ตลาดฮาร์ดแวร์        | 75, | 33 | 80, | 31 | 88, | 31 | 6  | 8  |
|                       | 720 | .9 | 869 | .5 | 040 | .0 | .8 | .9 |
| (ระบบ พีซี และอุปกรณ์ต่าง  |     |    |     |    |     |    |    |    |
| ๆ)                    |     |    |     |    |     |    |    |    |
+-----------------------+-----+----+-----+----+-----+----+----+----+
| 2. ตลาดซอฟต์แวร์        | 62, | 28 | 64, | 25 | 67, | 23 | 2  | 5  |
|                       | 937 | .2 | 365 | .0 | 884 | .9 | .3 | .5 |
+-----------------------+-----+----+-----+----+-----+----+----+----+
| 2.1 ซอฟต์แวร์สำหรับองค์กร | 55, | 24 | 56, | 21 | 58, | 20 | 0  | 3  |
|                       | 547 | .9 | 062 | .8 | 071 | .4 | .9 | .6 |
+-----------------------+-----+----+-----+----+-----+----+----+----+
| 2.2                   | 2,  | 1  | 3,  | 1  | 3,  | 1  | 16 | 21 |
| ซอฟต์แว                | 640 | .2 | 069 | .2 | 720 | .3 | .3 | .2 |
| ร์สำหรับใช้งานโทรศัพท์มือถือ |     |    |     |    |     |    |    |    |
+-----------------------+-----+----+-----+----+-----+----+----+----+
| 2.3 ซอฟต์แวร์แบบฝังตัว    | 2,  | 1  | 2,  | 1  | 3,  | 1  | 17 | 24 |
|                       | 359 | .1 | 760 | .1 | 423 | .2 | .0 | .0 |
+-----------------------+-----+----+-----+----+-----+----+----+----+
| 2.4 ซอฟต์แวร์อื่น ๆ       | 2,  | 1  | 2,  | 1  | 2,  | 0  | 3  | 7  |
|                       | 391 | .1 | 474 | .0 | 670 | .9 | .5 | .9 |
+-----------------------+-----+----+-----+----+-----+----+----+----+
| 3.                    | 24, | 11 | 43, | 16 | 57, | 20 | NA | 20 |
| ต                     | 981 | .2 | 372 | .9 | 392 | .2 |    | .2 |
| ลาดบริการด้านคอมพิวเตอร์* |     |    |     |    |     |    |    |    |
+-----------------------+-----+----+-----+----+-----+----+----+----+
| 3.1                   | 12, | 5  | 13, | 5  | 15, | 5  | NA | 17 |
| การให้บริการออก         | 901 | .8 | 520 | .3 | 830 | .6 |    | .1 |
| แบบเหมารวมระบบครบวงจร |     |    |     |    |     |    |    |    |
| *                     |     |    |     |    |     |    |    |    |
+-----------------------+-----+----+-----+----+-----+----+----+----+
| 3.2                   |     |    | 17, | 6  | 21, | 7  | NA | 21 |
| การให้บริการด้านเครือข่าย* |     |    | 724 | .9 | 486 | .6 |    | .2 |
+-----------------------+-----+----+-----+----+-----+----+----+----+
| 3.3                   | 865 | 0  | 1,  | 0  | 1,  | 0  | 18 | 24 |
| การให้บริการดูแลบำรุง     |     | .4 | 027 | .4 | 276 | .4 | .7 | .2 |
| รักษาซอฟต์แวร์และฐานข้อมูล |     |    |     |    |     |    |    |    |
+-----------------------+-----+----+-----+----+-----+----+----+----+
| 3.4                   | 2,  | 1  | 2,  | 1  | 3,  | 1  | 9  | 17 |
| การให้บริการดูแลรักษาค    | 612 | .2 | 862 | .1 | 367 | .2 | .6 | .6 |
| อมพิวเตอร์และการซ่อมบำรุง |     |    |     |    |     |    |    |    |
+-----------------------+-----+----+-----+----+-----+----+----+----+
| 3.5 การให้บริการด้าน     | 1,  | 0  | 4,  | 1  | 5,  | 2  | NA | 18 |
| Infrastructure กับ     | 228 | .5 | 779 | .9 | 677 | .0 |    | .8 |
| Facilities ในการทำ    |     |    |     |    |     |    |    |    |
| Operation Service*    |     |    |     |    |     |    |    |    |
+-----------------------+-----+----+-----+----+-----+----+----+----+
| 3.6                   | 1,  | 0  | 1,  | 0  | 1,  | 0  | 1  | 0  |
| การให้บริการด้านฝึกอบรมแ  | 501 | .7 | 529 | .6 | 529 | .5 | .9 | .0 |
| ละให้ความรู้ด้านคอมพิวเตอร์ |     |    |     |    |     |    |    |    |
+-----------------------+-----+----+-----+----+-----+----+----+----+
| 3.7                   | 1,  | 0  | 2,  | 0  | 2,  | 0  | 19 | 17 |
| การให้บริการให้คำปรึกษา   | 823 | .8 | 170 | .8 | 548 | .9 | .0 | .4 |
+-----------------------+-----+----+-----+----+-----+----+----+----+
| 3.8 การให้บริการด้าน IT  | 4,  | 1  | 4,  | 1  | 5,  | 2  | 16 | 19 |
| Outsourcing           | 080 | .8 | 761 | .9 | 679 | .0 | .7 | .3 |
| และการให้บริการอื่นๆ      |     |    |     |    |     |    |    |    |
| ที่เกี่ยวข้องกับคอมพิวเตอร์   |     |    |     |    |     |    |    |    |
+-----------------------+-----+----+-----+----+-----+----+----+----+
| 4. ตลาดอุปกรณ์สื่อสารข้อมูล | 59, | 26 | 63, | 24 | 70, | 24 | 6  | 11 |
|                       | 868 | .8 | 540 | .7 | 733 | .9 | .1 | .3 |
+-----------------------+-----+----+-----+----+-----+----+----+----+
| รวม                   | 2   | 1  | 2   | 1  | 2   | 1  | 15 | 10 |
|                       | 23, | 00 | 57, | 00 | 84, | 00 | .1 | .5 |
|                       | 506 | .0 | 146 | .0 | 049 | .0 |    |    |
+-----------------------+-----+----+-----+----+-----+----+----+----+

ที่มา: Presentation “Thailand ICT Market 2009&Outlook 2010” จัดทำโดย NECTEC
ร่วมกับ SIPA

หมายเหตุ:
*มีการเปลี่ยนแปลงคำนิยามทำให้การรวบรวมข้อมูลพื้นฐานแตกต่างกันจึงไม่สามารถเปรียบเทียบข้อมูลกับปีก่อนหน้าได้

  ในส่วนของตลาดซอฟต์แวร์นั้น ผลการสำรวจตลาดคาดว่า ในปี 2553
  ตลาดซอฟต์แวร์มีการเติบโตจากปี 2552 ร้อยละ 5.5 โดยมีมูลค่า 67,884 ล้านบาท
  โดยส่วนใหญ่มาจากตลาดซอฟต์แวร์สำหรับองค์กร (Enterprise Software) 58,071
  ล้านบาท คิดเป็นร้อยละ 85.54 ของตลาดซอฟต์แวร์ทั้งหมด และมูลค่าส่วนที่เหลือจำนวน 9,813
  ล้านบาท หรือคิดเป็นร้อยละ 14.46 ของตลาดซอฟต์แวร์นั้น
  มาจากตลาดซอฟต์แวร์สำหรับการใช้งานโทรศัพท์มือถือ (Mobile Application Software)
  ตลาดซอฟต์แวร์แบบฝังตัว (Embedded Software) และตลาดซอฟต์แวร์อื่นๆ

  ตารางแสดงมูลค่าและอัตราการเติบโตของตลาดซอฟแวร์ปี 2549 – 2552 และประมาณการปี
  2553

  []

  ที่มา: Presentation “Thailand ICT Market 2009&Outlook 2010” จัดทำโดย
  NECTEC ร่วมกับ SIPA

  ทั้งนี้ รายงานดังกล่าวคาดว่าแนวโน้มตลาดคอมพิวเตอร์ซอฟแวร์ในปี 2553
  นั้นจะได้รับปัจจัยบวกจากการซื้อซอฟแวร์ทดแทนของเก่า หรือการอัพเกรดของเก่า
  และการขยายตัวของการใช้ Broadband
  ต่างๆที่สนับสนุนให้สามารถใช้แอพพลิเคชั่นใหม่ๆได้มากขึ้น
  แม้ว่าจะมีปัจจัยลบจากต้นทุนค่าบริการและราคาโครงข่ายความเร็วสูงที่ยังสูงอยู่
  และนโยบายการพัฒนาคนและพัฒนาอุตสาหกรรมซอฟแวร์ของภาครัฐที่ยังไม่สอดคล้องกับความต้องการของอุตสาหกรรม

  สำหรับตลาดบริการด้านคอมพิวเตอร์นั้น ผลการสำรวจตลาดคาดว่า ในปี 2553
  ตลาดบริการด้านคอมพิวเตอร์มีการเติบโตจากปี 2552 ร้อยละ 18.6 โดยมีมูลค่า 57,392
  ล้านบาท โดยส่วนใหญ่มาจากการให้บริการด้านเครือข่าย (Network Services) มูลค่า
  21,486 ล้านบาท คิดเป็นร้อยละ 37.44 ของตลาดบริการด้านคอมพิวเตอร์ รองลงมาได้แก่
  การให้บริการออกแบบเหมารวมระบบครบวงจร (System Integration) มูลค่า 15,830
  ล้านบาท คิดเป็นร้อยละ 27.58 ของตลาดบริการด้านคอมพิวเตอร์ สำหรับมูลค่าที่เหลือจำนวน
  20,076 ล้านบาท หรือคิดเป็นร้อยละ 35.0 ของตลาดบริการด้านคอมพิวเตอร์นั้น
  เป็นการให้บริการในส่วนของการให้บริการด้าน IT Outsourcing
  การให้บริการดูแลรักษาคอมพิวเตอร์และการซ่อมบำรุง (Hardware and Maintenance
  Services) การให้บริการให้คำปรึกษา (IT Consulting)
  การให้บริการด้านฝึกอบรมและให้ความรู้ด้านคอมพิวเตอร์ (IT related Training and
  Education) การให้บริการด้าน Infrastructure กับ Facilities ในการทำ
  Operation Service (Data Center and Disaster Recovery Center)
  การให้บริการดูแลบำรุงรักษาซอฟต์แวร์และฐานข้อมูล (Software and Data Maintenance)
  และการให้บริการอื่นๆ ที่เกี่ยวข้องกับคอมพิวเตอร์ ตามลำดับ

  ทั้งนี้ รายงานดังกล่าวคาดว่าแนวโน้มตลาดบริการด้านคอมพิวเตอร์ในปี 2553
  นั้นจะได้รับปัจจัยบวกจากแนวโน้มการพัฒนาซอฟแวร์ขึ้นใช้กันเองภายในองค์กรที่มีเพิ่มมากขึ้นส่งผลให้การ
  outsource เพิ่มมากขึ้น จากการที่ปัจจุบันมีการนำซอฟแวร์ไปฝาก (hosting)
  ไว้ตามเว็บไซด์ต่างๆ แล้วเปิดให้บริการโดยการเช่าใช้มากขึ้นทำให้ศูนย์รับฝากข้อมูล (Data
  Center) มีผู้ใช้บริการมากขึ้นไปด้วย แม้ว่าจะมีปัจจัยลบจากแนวโน้มการ outsource
  งานไปยังบริษัทต่างชาติเนื่องจากปัญหาด้านบุคลากร
  อีกทั้งต้นทุนการเช่าวงจรออกต่างประเทศของไทยมีราคาสูงกว่าประเทศรอบข้าง

  โดยสรุปแล้ว การเติบโตของตลาดฮาร์ดแวร์ ซอฟท์แวร์ และบริการด้านคอมพิวเตอร์ในช่วงปี
  2551 – 2552 เติบโตประมาณร้อยละ 12.5 และในช่วงปี 2552 – 2553
  คาดว่าจะเติบโตเฉลี่ยประมาณร้อยละ 13.9 ดังตารางต่อไปนี้

  ------------------------------------------------------------------------------------
  ตลาด                มูลค่าตลาด                           อัตราการเติบโตเฉลี่ย   
                      (ล้านบาท)                           (%)                
  ------------------- ----------- ----------- ---------- ------------------ ----------
                      2551        2552        2553       2551 – 2552        2552 –
                                                                            2553

  ฮาร์ดแวร์             75,720      80,869      88,040     6.8                8.9

  ซอฟต์แวร์             62,937      64,365      67,884     2.3                5.5

  บริการด้านคอมพิวเตอร์   24,981      43,372      57,392     NA                 20.2

  รวม                 163,638     188,606     213,316    15.3               13.1
  ------------------------------------------------------------------------------------

  ที่มา: Presentation “Thailand ICT Market 2009&Outlook 2010” จัดทำโดย
  NECTEC ร่วมกับ SIPA

1.  การแข่งขัน

  เนื่องจากตลาดเทคโนโลยีสารสนเทศมีความหลากหลายของผลิตภัณฑ์
  โดยมีผู้ประกอบการหลายราย ซึ่งมีลักษณะของผลิตภัณฑ์และบริการที่แตกต่างกัน
  จึงไม่สามารถหาส่วนแบ่งการตลาดได้ของ A-HOST ได้ อย่างไรก็ตาม
  หากพิจารณาตามสายผลิตภัณฑ์และบริการ A-HOST
  มีคู่แข่งที่แตกต่างกันในแต่ละผลิตภัณฑ์และบริการ โดยในส่วนของผลิตภัณฑ์โปรแกรมสำเร็จรูปนั้น
  นอกจากผลิตภัณฑ์ของ Oracle แล้ว ยังมีผลิตภัณฑ์ของยี่ห้ออื่นที่สนับสนุนการบริหารฐานข้อมูล
  ได้แก่ SAP, PeopleSoft และ Microsoft และในส่วนของซอฟต์แวร์ที่เป็นผลิตภัณฑ์ Core
  Technology นั้น ผลิตภัณฑ์ยี่ห้ออื่นในตลาด ได้แก่ DB2 (IBM) และ SQL(Microsoft)
  เป็นต้น โดยแต่ละผลิตภัณฑ์จะมีตัวแทนจำหน่ายเป็นผู้จำหน่ายสินค้าสู่ลูกค้า
  ซึ่งส่วนใหญ่จะให้บริการติดตั้งระบบงานคอมพิวเตอร์ควบคู่ไปด้วย อย่างไรก็ตาม
  คู่แข่งโดยตรงของ A-HOST ที่จำหน่ายผลิตภัณฑ์ของ Oracle ซึ่งอยู่ในฐานะตัวแทนจำหน่ายได้แก่
  บริษัท ดาต้าวันเอเซีย (ประเทศไทย) จำกัด (“ดาต้าวัน”) ซึ่งอยู่ในเครือบริษัท เอสวีโอเอ
  จำกัด (มหาชน) และบริษัท เดอะแวลลูซิสเตมส์ จำกัด (“เดอะแวลลูซิสเตมส์”) ทั้งนี้
  ดาต้าวันได้รับการแต่งตั้งจาก Oracle ให้เป็นตัวแทนจำหน่ายในระดับ Certified
  Advantage Partner เมื่อปลายปี 2549 ในส่วนของเดอะแวลลูซิสเตมส์
  ซึ่งบริษัทแม่ได้รับแต่งตั้งจาก Oracle ให้เป็นตัวแทนจำหน่ายในระดับ Certified Partner
  นั้น มีธุรกิจหลักคือการนำเข้าและจัดจำหน่ายสินค้าประเภทฮาร์ดแวร์ และเครื่องเซิร์ฟเวอร์
  และมีการขายผลิตภัณฑ์ของ Oracle เพื่อเสริมให้การจำหน่ายฮาร์ดแวร์เป็นไปอย่างครบวงจร

  ในด้านการให้บริการโฮสติ้งเซอร์วิสสำหรับ Oracle Application ปัจจุบัน IBM
  มีการให้บริการโฮสติ้งเซอร์วิสประเภทนี้แก่ธุรกิจขนาดใหญ่ เช่น ธนาคารพาณิชย์
  แต่ในกลุ่มลูกค้าขนาดกลางถึงขนาดค่อนข้างใหญ่ ซึ่งเป็นกลุ่มลูกค้าของ A-HOST นั้น
  มีผู้ให้บริการโฮสติ้งเซอร์วิสแก่ลูกค้ากลุ่มนี้เพียงน้อยราย ในด้านการให้บริการที่ปรึกษา
  มีคู่แข่งที่ให้บริการลักษณะนี้หลายราย เช่น บริษัท ซีดีจี กรุ๊ป จำกัด บริษัท ดาต้าแมท จำกัด
  (มหาชน) เป็นต้น

4.1.3 การจัดหาผลิตภัณฑ์ และบริการของ A-HOST

1.  การจัดหาฮาร์ดแวร์และซอฟต์แวร์

  ในส่วนของผลิตภัณฑ์ซอฟต์แวร์เพื่อการจัดการระบบฐานข้อมูลทั้งหมด A-HOST จัดซื้อซอฟต์แวร์จาก
  Oracle โดยตรง

  ในส่วนของฮาร์ดแวร์นั้น A-HOST จะสั่งซื้อฮาร์ดแวร์ตามความต้องการของลูกค้า โดย A-HOST
  มีการตกลงราคากับบริษัทเจ้าของฮาร์ดแวร์โดยตรง
  และสั่งซื้อจากตัวแทนจำหน่ายของฮาร์ดแวร์ยี่ห้อนั้นๆ ซึ่งส่วนใหญ่เป็นผู้ผลิตฮาร์ดแวร์รายใหญ่ เช่น
  IBM Hewlett-Packard และ SUN Microsystems เป็นต้น
  ซึ่งลูกค้าจะได้รับฮาร์ดแวร์จากผู้ผลิตโดยตรง โดย A-HOST
  จะไม่เก็บฮาร์ดแวร์เป็นสินค้าคงเหลือ อย่างไรก็ตาม
  การจำหน่ายฮาร์ดแวร์เป็นเพียงส่วนหนึ่งของการให้บริการตามความต้องการของลูกค้า

2.  การจัดหาบุคลากร

  A-HOST มีนโยบายรับบุคลากรที่มีความเชี่ยวชาญด้านระบบไอที
  เพื่อให้คำแนะนำและบริการที่เหมาะสมแก่ลูกค้า นอกจากนี้ A-HOST
  ยังให้ความสำคัญกับการพัฒนาความรู้ของบุคลากรให้ทันกับความเปลี่ยนแปลงทางเทคโนโลยี
  โดยบุคลากรของ A-HOST จะได้รับการฝึกอบรมอย่างต่อเนื่อง

  นอกจากนี้ A-HOST จะพิจารณาถึงความเพียงพอของบุคลากร
  โดยเปรียบเทียบกับจำนวนโครงการปัจจุบันและการเติบโตของ A-HOST ในอนาคต
  หากเมื่อพิจารณาแล้ว A-HOST มีบุคลากรไม่เพียงพอ A-HOST จะมีการจัดหาบุคลากรเพิ่มเติม
  โดย A-HOST จะต้องมั่นใจว่า
  บุคลากรที่รับใหม่มีโอกาสก้าวหน้าทางการงานไปพร้อมกับการเติบโตของ A-HOST ในอนาคต

  สำหรับการแบ่งหน้าที่รับผิดชอบในแต่ละโครงการนั้น A-HOST
  จะจัดบุคลากรเป็นกลุ่มตามลักษณะงาน
  โดยในแต่ละกลุ่มนั้นจะมีบุคลากรในระดับผู้อำนวยการเป็นผู้รับผิดชอบ
  และมีคณะทำงานสนับสนุนร่วมกันทำงาน
  หากเป็นโครงการขนาดใหญ่และคณะทำงานในฝ่ายไม่เพียงพอ
  สามารถนำคณะทำงานจากฝ่ายอื่นมาร่วมงานเพื่อให้สามารถส่งมอบงานได้ทันตามเป้าหมาย

4.1.4 งานที่ยังไม่ได้ส่งมอบของ A-HOST

ณ วันที่ 31 ธันวาคม 2553 A-HOST มีงานที่ยังไม่ได้ส่งมอบมูลค่ารวมประมาณ 42.89 ล้านบาท
ซึ่งประกอบไปด้วยงานวางระบบและการติดตั้งระบบงานคอมพิวเตอร์ งานบำรุงรักษาระบบ
และบริการโฮสติ้งเซอร์วิส ซึ่งมีลูกค้าทั้งภาครัฐและเอกชน และมีกำหนดระยะเวลาส่งมอบในอีก 12
เดือนข้างหน้า ทั้งนี้ A-HOST
มีนโยบายและทรัพยากรที่จะดำเนินการในโครงการดังกล่าวเพื่อจะส่งมอบงานให้เป็นไปตามสัญญา

5.  การวิจัยและการพัฒนาของ A-HOST

จากการที่ A-HOST ดำเนินธุรกิจหลัก คือ การให้บริการที่ปรึกษา
และดูแลระบบสำหรับภาคธุรกิจขนาดกลางถึงขนาดใหญ่ (Enterprise System)
การวิจัยพัฒนาของ A-HOST จึงมุ่งเน้นใน 3 เรื่องหลักคือ

1.  การวิจัยและการพัฒนาโปรแกรมซอฟต์แวร์ปรับปรุงเพิ่มเติมเพื่อใช้ประกอบกับโปรแกรมสำเร็จรูป
    ซึ่ง A-HOST เป็นผู้จัดจำหน่ายและให้บริการวางระบบ
    ทำให้ลูกค้าสามารถใช้โปรแกรมสำเร็จรูปได้อย่างมีประสิทธิภาพมากขึ้น
    และสอดคล้องกับความต้องการของธุรกิจของลูกค้าได้ดีกว่าโปรแกรมมาตรฐานตามปกติ

2.  การวิจัยและพัฒนาเทคนิค และกระบวนการบริหารจัดการและให้การสนับสนุนระบบคอมพิวเตอร์
    (Service Methodology) สำหรับภาคธุรกิจขนาดกลางถึงขนาดใหญ่ (Enterprise
    System) ทั้งนี้ จากประสบการณ์ของ A-HOST
    และความมุ่งมั่นที่จะปรับปรุงขีดความสามารถของระบบให้อยู่ในระดับสูงและมีผลตอบแทนคุ้มค่ากับการลงทุนของลูกค้า
    เพื่อให้การให้บริการที่ดีต่อผู้ใช้
    และความสามารถที่จะสนองตอบต่อปัญหาอันเนื่องจากสภาวะไม่ปกติของระบบ A-HOST
    จึงได้ศึกษาพัฒนาเทคนิคและกระบวนการบริหารจัดการและให้การสนับสนุนระบบคอมพิวเตอร์
    เพื่อให้มีความเหมาะสมกับความต้องการและความจำเป็นของลูกค้าในกลุ่มขนาดกลางและขนาดกลางค่อนข้างใหญ่

3.  การพัฒนาโปรแกรมประเภทเครื่องมือในการบริหารจัดการระบบ (System Management
    Tool) ซึ่งโปรแกรมเหล่านี้เป็นองค์ประกอบหนึ่ง ที่ใช้เสริมกับ Service Methodology
    ในข้อ 2 ตัวอย่างของโปรแกรมประเภทนี้ได้แก่ ระบบแจ้งเตือนล่วงหน้า
    เมื่อตรวจพบสิ่งผิดปกติขึ้นในฐานข้อมูล เป็นต้น

ทั้งนี้ ในระยะต่อไป A-HOST
มีนโยบายที่จะริเริ่มพัฒนาโปรแกรมประเภทโปรแกรมสำเร็จรูปเพิ่มเติม
ที่จะจัดจำหน่ายเป็นสินค้าให้กับลูกค้า
ในลักษณะที่เป็นระบบต่อยอดเพิ่มเติมขึ้นจากระบบที่ลูกค้ามีอยู่เดิมแล้ว

นอกจากนี้ A-HOST ได้จัดตั้งแผนกวิจัยและพัฒนา
และมีเจ้าหน้าที่ดูแลเรื่องการวิจัยและพัฒนาโดยเฉพาะ
แต่มิได้มีการจัดตั้งงบประมาณสำหรับการวิจัยและพัฒนา

4.1.6 ทรัพย์สินที่ใช้ในการประกอบธุรกิจของ A-HOST

  1) ทรัพย์สินที่ใช้ในการประกอบธุรกิจของ A-HOST ณ วันที่ 31 ธันวาคม 2553 มีรายละเอียด
  ดังนี้

  ก. อุปกรณ์ – สุทธิ ณ วันที่ 31 ธันวาคม 2553 ประกอบด้วย

  ------------------- ------------------- --------------------- -----------
                      ลักษณะกรรมสิทธิ์        มูลค่าทางบัญชีสุทธิ         

  เครื่องตกแต่ง          เป็นเจ้าของ           0.75                  ล้านบาท

  อุปกรณ์สำนักงาน        เป็นเจ้าของ           1.45                  ล้านบาท

  สินทรัพย์อื่น            เป็นเจ้าของ           0.52                  ล้านบาท

  รวม                                     2.72                  ล้านบาท
  ------------------- ------------------- --------------------- -----------

  ข. สินทรัพย์ไม่มีตัวตน – สุทธิ

  ณ วันที่ 31 ธันวาคม 2553 A-HOST มีสินทรัพย์ไม่มีตัวตนสุทธิ ได้แก่
  คอมพิวเตอร์ซอฟต์แวร์สำหรับลูกค้าที่ใช้บริการโฮสติ้งเซอร์วิส
  และคอมพิวเตอร์ซอฟต์แวร์สำหรับใช้งานของ A-HOSTจำนวน 0.34 ล้านบาท

  2) การเช่าทรัพย์สินเพื่อใช้ดำเนินการ

1.  สัญญาเช่าพื้นที่สำนักงาน

  A-HOST ทำสัญญาเช่าอาคารสำนักงานจากบุคคลที่ไม่มีความเกี่ยวข้องกับบริษัทและ A-HOST
  โดยเป็นพื้นที่ชั้น 21 อาคาร SM ทาวเวอร์ เลขที่ 979/53-55 ถนนพหลโยธิน แขวงสามเสนใน
  เขตพญาไท กรุงเทพฯ เพื่อใช้เป็นพื้นที่สำนักงาน โดยมีระยะเวลาเช่า 3 ปี ตั้งแต่วันที่ 1
  พฤษภาคม 2553 ถึงวันที่ 30 เมษายน 2556 และมีมูลค่ารวมของค่าเช่าตลอดอายุสัญญา 10.01
  ล้านบาท และค่าบริการสาธารณูปโภค คิดเป็นจำนวนเงินทั้งสิ้น 1.66 ล้านบาท
  ซึ่งยังไม่รวมภาษีมูลค่าเพิ่ม

2.  สัญญาเช่ารถยนต์

  A-HOST ทำสัญญาเช่ารถยนต์จากบุคคลที่ไม่มีความเกี่ยวข้องกับบริษัทและ A-HOST จำนวน 2 คัน
  คือ Toyota Alphard โดยมีระยะเวลาเช่า 3 ปี สิ้นสุดเดือนเมษายน 2556
  มูลค่ารวมของค่าเช่าตลอดอายุสัญญา 3.78 ล้านบาท
  และเมื่อได้ส่งมอบรถยนต์คืนแก่ผู้เช่าในสภาพที่เรียบร้อยแล้ว
  ผู้ให้เช่าจะจ่ายเงินวางประกันจำนวน 1 ล้านบาท คืนให้แก่ A-HOST และ BMW235i
  โดยมีระยะเวลาการเช่า 3 ปี สิ้นสุดเดือนเมษายน 2554 มูลค่ารวมของค่าเช่าตลอดอายุสัญญา
  2.26 ล้านบาท และเมื่อได้ส่งมอบรถยนต์คืนให้แก่ผู้เช่าในสภาพที่เรียบร้อยแล้ว
  ผู้ให้เช่าจะจ่ายเงินวางประกัน จำนวน 600,000 บาท คืนให้แก่ A-HOST

3.  สัญญาเช่าพื้นที่อาคาร

  A-HOST ทำสัญญาเช่าพื้นที่อาคาร 1 แห่ง ได้แก่ พื้นที่ที่อาคารเขตอุตสาหกรรมซอฟต์แวร์
  (Software Park) ซึ่งเป็นบุคคลที่ไม่มีความเกี่ยวข้องกับบริษัทและ A-HOST
  โดยมีระยะเวลาเช่า 2 ปี สิ้นสุดเดือนมิถุนายน 2555 และมูลค่ารวมของค่าเช่าตลอดอายุสัญญา
  480,000 บาท

  3) เครื่องหมายบริการ

  []A-HOST จดทะเบียนเครื่องหมายบริการ กับสำนักเครื่องหมายการค้า กรมทรัพย์สินทางปัญญา
  เมื่อวันที่ 8 มีนาคม 2549 และสำนักเครื่องหมายการค้า กรมทรัพย์สินทางปัญญา
  ได้ออกหนังสือสำคัญแสดงการจดทะเบียนเครื่องหมายบริการดังกล่าวให้เมื่อวันที่ 24 มกราคม
  2550

  4) ทรัพย์สินที่ใช้ในการประกอบธุรกิจอื่นๆ

  บริษัท เอบีซีเอส จำกัด (“ABCS”) ซึ่งเป็นบริษัทย่อยของ A-HOST
  ได้รับบัตรส่งเสริมการลงทุนเลขที่ 1113(7)/2551 ออกให้เมื่อวันที่ 6 กุมภาพันธ์ 2551
  จากคณะกรรมการส่งเสริมการลงทุน (BOI) โดยได้รับการส่งเสริมการลงทุนในกิจการ
  ซอฟต์แวร์ ประเภทซอฟต์แวร์สำหรับองค์กร (Enterprise Software)
  และได้รับยกเว้นภาษีเงินได้นิติบุคคลเป็นเวลาแปดปี
  นับแต่วันที่เริ่มมีรายได้จากการประกอบกิจการ ทั้งนี้ ABCS เริ่มมีรายได้ในเชิงพาณิชย์ตั้งแต่วันที่
  30 กันยายน 2551

4.1.7 โครงการในอนาคตของ A-HOST

A-HOST ได้ให้ความสำคัญกับการขยายฐานลูกค้าของธุรกิจเดิมของ A-HOST
ควบคู่ไปกับการขยายธุรกิจสู่ตลาดใหม่ ๆ ทั้งนี้ ในเชิงของกลยุทธ์ A-HOST มีโครงการต่าง ๆ
แบ่งได้เป็นสามประเภท คือ

1.  การขยายฐานลูกค้า ด้วยสินค้าและบริการเดิมที่ A-HOST ได้ดำเนินธุรกิจอยู่แล้ว ได้แก่ สินค้า
    Oracle Database, ระบบบริหารทรัพยากรองค์กร (ERP Application) ของ Oracle,
    บริการที่ปรึกษาและดูแลระบบสำหรับสินค้าดังกล่าว โดยกลุ่มลูกค้าที่ A-HOST
    ให้ความสนใจและมีโอกาสสูงคือ ลูกค้าในหน่วยงานรัฐบาล และกลุ่มธนาคาร ทั้งนี้ A-HOST
    จะรักษานโยบายในการร่วมมือกับพันธมิตรทางธุรกิจที่มีอยู่เดิมเป็นหลัก
    ไม่ว่าจะเป็นพันธมิตรทางด้านเทคโนโลยี ทางด้านผู้พัฒนาโซลูชั่น
    และคู่ค้าที่เป็นซิสเต็มอินทิเกรเตอร์

2.  โครงการเพิ่มประเภทของสินค้าและบริการ
    โดยเฉพาะอย่างยิ่งในกลุ่มซึ่งเกี่ยวโยงหรือเสริมกับสินค้าและบริการเดิมที่ A-HOST
    ได้ทำธุรกิจอยู่แล้ว และสินค้าที่ได้มาเพิ่มเติมจากการที่ Oracle
    ได้มาจากการซื้อกิจการบริษัทซอฟต์แวร์ชั้นนำในต่างประเทศในปีที่ผ่านมาหลายบริษัท เช่น SUN
    เป็นต้น ทั้งนี้ไม่เพียงแต่ A-HOST
    จะสามารถใช้ประโยชน์สูงสุดจากทักษะและประสบการณ์ของทรัพยากรบุคคลที่
    A-HOST มีอยู่แล้ว แต่ยังจะทำให้สามารถให้บริการที่ครบถ้วนมากขึ้นแก่ลูกค้าของ A-HOST
    อีกด้วย

3.  โครงการการขยายธุรกิจด้วยการเข้าร่วมลงทุนในกิจการทางด้าน IT จากการที่ A-HOST
    และบริษัทแม่มีฐานะทางการเงินที่เข้มแข็ง ประกอบกับการมีพันธมิตรทางธุรกิจทางด้าน IT
    อยู่มากมาย ทำให้ A-HOST
    มีโอกาสที่จะขยายธุรกิจโดยการเข้าร่วมลงทุนในบริษัทพันธมิตรเหล่านี้ ทั้งนี้ A-HOST
    จะให้ความสำคัญกับบริษัทพันธมิตรที่มีการบริหารจัดการที่เข้มแข็งและโปร่งใส
    มีผลประกอบการในอดีตที่ดี
    และมีศักยภาพที่จะเจริญก้าวหน้าอย่างรวดเร็วหากได้ใช้ประโยชน์จาก Synergy ร่วมกันกับ
    A-HOST เช่น การวางกลยุทธ์และการทำกิจกรรมการตลาดร่วมกัน
    การถ่ายทอดเทคโนโลยีหรือทักษะการพัฒนาทรัพยากรบุคคล
    การใช้โครงสร้างพื้นฐานที่มีอยู่เพื่อประโยชน์สูงสุด เป็นต้น

4.2 ธุรกิจพัฒนาอสังหาริมทรัพย์

4.2.1 ลักษณะผลิตภัณฑ์หรือบริการ

ที่ประชุมคณะกรรมการบริษัท ครั้งที่ 4/2553 เมื่อวันที่ 17 พฤษภาคม 2553
อนุมัติการพัฒนาโครงการอสังหาริมทรัพย์บนที่ดินของบริษัท ซึ่งตั้งอยู่ที่ถนนศรีนครินทร์
โดยพัฒนาเป็นโครงการอาคารชุดภายใต้ชื่อ “อิลีเม้นท์ ศรีนครินทร์”
เป็นโครงการอาคารชุดพักอาศัยเพื่อจำหน่าย แบ่งออกเป็น 5 โครงการ
โดยที่ประชุมคณะกรรมการบริษัทอนุมัติให้ดำเนินโครงการที่ 1
ซึ่งมีรายละเอียดของโครงการในภาพรวม ดังนี้

(1) โครงการอิลีเม้นท์ ศรีนครินทร์

  รายละเอียดโครงการ

+-----------------+----------------------------------------------------+
| ที่ตั้งโครงการ      | ซอยสุภาพงษ์ 1 แยก 6 ถนนศรีนครินทร์ แขวงหนองบอน          |
|                 | เขตประเวศ กรุงเทพมหานคร                             |
+-----------------+----------------------------------------------------+
| พื้นที่โครงการ      | 13 ไร่ 89 ตารางวา                                   |
+-----------------+----------------------------------------------------+
| พื้นที่ขาย          | 46,000 ตารางเมตร                                   |
+-----------------+----------------------------------------------------+
| ร               | อาคารชุดพักอาศัยสูง 8 ชั้น จำนวน 7 อาคาร                 |
| ายละเอียดโครงการ | และอาคารชุดพักอาศัยสูง 7-8 ชั้น จำนวน 1 อาคาร            |
|                 | ซึ่งมีลักษณะเป็นห้องชุดแบบ 1 – 2 ห้องนอน รวม 1,109 ยูนิต     |
|                 |                                                    |
|                 | โดยโครงการที่ 1 จะประกอบด้วย 2 อาคาร สูง 8 ชั้น          |
|                 | มีห้องชุดประมาณ 278 ยูนิต มีพื้นที่ขายประมาณ 11,521          |
|                 | ตารางเมตร                                          |
+-----------------+----------------------------------------------------+
| จุดเด่นโครงการ    | ตัวโครงการติดกับถนนศรีนครินทร์                           |
|                 | และอยู่ตรงข้าม                                        |
|                 | กับห้างสรรพสินค้าซีคอนสแควร์ซึ่งสร้างความสะดวกสบายแก่ผู้อยู่อาศัย |
|                 | สระว่ายน้ำขนาดใหญ่ รวมถึงสิ่งอำนวยความสะดวกอื่นๆ ได้แก่      |
|                 | ห้องออกกำลังกาย ห้องซักรีด ร้านค้า คอฟฟี่ช็อปและห้องเสริมสวย   |
+-----------------+----------------------------------------------------+
| กลุ่มลูกค้าเป้าหมาย  | กลุ่มครอบครัวที่มีรายได้ระดับล่างถึงปานกลาง รายรับรวมต่อเดือน   |
|                 | 35,000 บาทขึ้นไป                                     |
+-----------------+----------------------------------------------------+
| ราคา            | 47,500-52,500 บาทต่อตารางเมตร                       |
| เฉลี่ยต่อตารางเมตร |                                                    |
+-----------------+----------------------------------------------------+
| มูลค่าโครงการ     | ประมาณ 2,300 ล้านบาท                                |
+-----------------+----------------------------------------------------+
| ระยะ            | การก่อสร้างแบ่งออกเป็น 5 โครงการ                       |
| เวลาในการก่อสร้าง | ซึ่งคาดว่าจะใช้เวลาก่อสร้างประมาณ 12 เดือนต่อโครงการ       |
|                 | และพัฒนาแต่ละโครงการเป็นอิสระต่อกัน โดยมีกำหนดการ ดังนี้     |
|                 |                                                    |
|                 | โครงการที่ 1 - อาคาร 1 และ 2 เริ่มก่อสร้าง เดือน พฤษภาคม  |
|                 | 2554                                               |
|                 |                                                    |
|                 | โครงการที่ 2 - อาคาร 3 เริ่มก่อสร้าง เดือน กรกฎาคม 2554   |
|                 |                                                    |
|                 | โครงการที่ 3 - อาคาร 4 และ 5 เริ่มก่อสร้าง เดือน พฤศจิกายน |
|                 | 2554                                               |
|                 |                                                    |
|                 | โครงการที่ 4 - อาคาร 6 และ 7 เริ่มก่อสร้าง เดือน มกราคม   |
|                 | 2555                                               |
|                 |                                                    |
|                 | โครงการที่ 5 - อาคาร 8 เริ่มก่อสร้าง เดือน มีนาคม 2555     |
+-----------------+----------------------------------------------------+
| ระยะเวลาเสนอขาย | ปัจจุบันกำลังทำการก่อสร้างสำนักงานขาย                     |
|                 | คาดว่าจะเริ่มการขายโครงการที่ 1 ในไตรมาส 1 ปี 2554       |
+-----------------+----------------------------------------------------+

  หมายเหตุ: ที่ประชุมวิสามัญผู้ถือหุ้น ครั้งที่ 1/2554 เมื่อวันที่ 19 มกราคม 2554
  อนุมัติให้พัฒนาโครงการอิลีเม้นท์
  ศรีนครินทร์ โครงการที่ 2-5 เพิ่มเติม โดยสามารถพัฒนาแต่ละโครงการแยกอิสระจากกัน

รูปภาพแสดงการแบ่งโครงการอิลีเม้นท์โครงการ ที่ 1- 5

[]

หมายเหตุ : ตัวเลขนอกกรอบ แสดงถึง อาคาร จำนวน 8 อาคาร

  ตัวเลขในกรอบ แสดงถึง จำนวนโครงการ 5 โครงการ

4.2.2 การตลาดและภาวะการแข่งขันของธุรกิจพัฒนาอสังหาริมทรัพย์

  ในปี 2553 บริษัทมีโครงการพัฒนาอสังหาริมทรัพย์ 1 โครงการ คือ โครงการอิลีเม้นท์
  ศรีนครินทร์ โครงการที่ 1 ดังนั้น
  จะกล่าวถึงลักษณะการตลาดและภาวะอุตสาหกรรมของธุรกิจพัฒนาอสังหาริมทรัพย์ของบริษัทเฉพาะธุรกิจอาคารชุดที่อยู่อาศัย/คอนโดมีเนียม
  ดังต่อไปนี้

  การตลาด

  อาคารชุดที่อยู่อาศัย

  ก. กลุ่มลูกค้าเป้าหมาย

  โครงการอิลีเม้นท์ ศรีนครินทร์ ซึ่งเป็นโครงการระดับกลาง
  จึงมีกลุ่มลูกค้าเป้าหมายเป็นบุคคลทั่วไปซึ่งมีรายได้ปานกลาง
  โดยเน้นทำเลที่ตั้งของโครงการในแถบชานเมืองที่มีความสะดวกสบายและใกล้กับศูนย์การค้า
  โดยเป็นที่พักอาศัย รวมถึงสามารถลงทุนในระยะยาวโดยการซื้อเพื่อให้เช่าต่อ

  ข. นโยบายราคา

  บริษัทจะกำหนดราคาขายอสังหาริมทรัพย์ตามราคาตลาดโดยเทียบเคียงกับคู่แข่งในอุตสาหกรรมและพื้นที่ใกล้เคียงและเปรียบเทียบกับต้นทุนการพัฒนาโครงการ
  โดยการปรับเพิ่มขึ้นของราคาจะขึ้นกับภาวะตลาดและต้นทุนวัสดุก่อสร้างเป็นสำคัญ

  ค. ช่องทางการจัดจำหน่าย

  บริษัทเน้นการสร้างความมั่นใจ และความเชื่อถือต่อโครงการและเจ้าของโครงการให้แก่ลูกค้า
  โดยบริษัทมีความต้องการที่จะสร้างแบรนด์อิลีเม้นท์ให้เป็นที่รู้จักอย่างแพร่หลายในตลาดและเพื่อใช้ในการพัฒนาอสังหาริมทรัพย์อื่นๆต่อไปในอนาคต

  โครงการอิลีเม้นท์ ศรีนครินทร์
  บริษัทใช้ช่องทางการจัดจำหน่ายผ่านสำนักงานขายของบริษัทที่ตั้งอยู่ในแต่ละโครงการนั้น ๆ
  โดยอาศัยช่องทางการเข้าถึงลูกค้าเป้าหมายด้วยการโฆษณาประชาสัมพันธ์ผ่านสื่อต่าง ๆ ได้แก่
  สื่อสิ่งพิมพ์ อินเตอร์เน็ต แผ่นป้ายโฆษณา รวมถึงช่องทางการติดต่อนอกสถานที่ เช่น
  การออกบูธนิทรรศการที่พักอาศัยตามห้างสรรพสินค้าต่างๆ หรือศูนย์แสดงสินค้าชั้นนำ เป็นต้น
  รวมถึงการติดต่อโดยตรงกับลูกค้าเป้าหมายโดยพนักงานขายที่มีประสิทธิภาพ

  ภาวะอุตสาหกรรมการแข่งขัน

  อุตสาหกรรมอาคารชุดที่อยู่อาศัยในกรุงเทพมีการขยายตัวอย่างมากในช่วงหลายปีที่ผ่านมา
  โดยธนาคารแห่งประเทศไทยทำการวิเคราะห์กรณีที่ตลาดอาคารชุดเพิ่มขึ้นอย่างต่อเนื่องนั้นเกิดจากพฤติกรรมของผู้บริโภคที่เปลี่ยนแปลงไป
  เช่น การมีบ้านหลังที่สองเพื่อความสะดวก
  ประหยัดค่าใช้จ่ายในการเดินทางและขนาดครอบครัวที่เล็กลง
  นอกจากนี้จากข้อมูลสำรวจโดยธนาคารแห่งประเทศไทยยังพบว่าผู้บริโภคที่มีฐานะการเงินมั่นคงมักซื้อด้วยเงินสด
  อีกทั้งตลาดกลุ่มอาคารชุดมีสัดส่วนหนี้ไม่ก่อให้เกิดรายได้ (เอ็นพีแอล)
  ของสินเชื่อที่อยู่อาศัยต่ำกว่าสินเชื่อที่อยู่อาศัยประเภทอื่นทำให้ผู้ประกอบการพัฒนาอสังหาริมทรัพย์สนใจเข้ามาในตลาดจำนวนมาก

  ในช่วงหลายปีที่ผ่านมาผู้ประกอบการพัฒนาโครงการอาคารชุดที่อยู่อาศัยหรือคอนโดมีเนียมได้มีการเร่งเปิดโครงการกันอย่างมาก
  โดยเฉพาะในช่วงปี 2550 ที่รัฐบาลมีการอนุมัติการก่อสร้างรถไฟฟ้า 3 สาย
  (ได้แก่โครงการรถไฟฟ้าสายสีแดงช่วงบางซื่อถึงตลิ่งชัน
  โครงการรถไฟฟ้าสายสีม่วงช่วงบางใหญ่ถึงบางซื่อ
  และโครงการรถไฟฟ้าช่วงต่อสายสีเขียวหมอชิตถึงสะพานใหม่)
  ส่งผลให้ผู้ประกอบการมีการเปิดโครงการตามแนวเส้นทางรถไฟฟ้าเป็นจำนวนมาก
  ซึ่งเป็นผลมาจากกระแสความต้องการที่อยู่อาศัยที่อยู่ใกล้ตัวเมืองและการคมนาคมมี่สะดวกอยู่ใกล้กับเส้นทางที่มีรถไฟฟ้าตัดผ่าน
  ประกอบกับในช่วงปี 2552
  ที่ผ่านมารัฐบาลมีนโยบายกระตุ้นการซื้อบ้านและที่อยู่อาศัยประเภทอาคารชุดด้วยการหักดอกเบี้ยบ้านมาหักลดหย่อนภาษีได้
  200,000 บาทต่อปี สำหรับผู้ซื้อบ้านหลังแรก และโอนในปี 2552
  รวมทั้งการต่ออายุมาตรการค่าธรรมเนียมการโอนจดจำนองและภาษีธุรกิจเฉพาะ
  ส่งผลให้อุปทานทยอยเข้ามาสู่ตลาดอย่างต่อเนื่อง

  จากรายงานของศูนย์ข้อมูลอสังหาริมทรัพย์
  พบว่าจำนวนคอนโดมีเนียมที่ก่อสร้างเสร็จและจดทะเบียนในเขตกรุงเทพ
  และปริมณฑลในกรุงเทพมหานคร มีการขยายตัวสูงในช่วง 5
  ปีที่ผ่านมาโดยมีอัตราการเติบโตเฉลี่ยต่อปีประมาณร้อยละ 10
  อย่างไรก็ตามในอนาคตมีการคาดการณ์ว่าอาจมีการชะลอตัวลงบ้างจากภาวะคอนโดล้นตลาดในเขตรถไฟฟ้า
  และรถไฟฟ้าใต้ดิน
  แต่โดยรวมยังมีแนวโน้มเติบโตอย่างต่อเนื่องจากทิศทางการขยายตัวทีดีขึ้นของภาวะเศรษฐกิจ
  และรายได้ของประชาชน

[]

  ที่มา : ศูนย์ข้อมูลอสังหาริมทรัพย์

  สิ่งสำคัญในการประกอบธุรกิจพัฒนาอสังหาริมทรัพย์นั้น
  ผู้ประกอบการต้องมีการบริหารต้นทุนการก่อสร้างที่ดีและมีการศึกษาความต้องการของผู้ซื้อที่อยู่อาศัยอย่างต่อเนื่อง
  โดยศึกษาทั้งในด้านทำเลที่มีศักยภาพ
  กำลังซื้อและรวมถึงออกแบบสินค้าเพื่อตอบสนองไลฟ์สไตล์ของลูกค้าผู้ที่จะซื้อคอนโด
  ทั้งนี้ในการทำคอนโดมีเนียมระดับหรู ศูนย์ข้อมูลอสังหาริมทรัพย์ประเมินว่า
  บริษัทพัฒนาอสังหาริมทรัพย์ควรศึกษาและติดตามมาตรการเก็งกำไรค่าเงินบาท
  และการแก้ไขพระราชบัญญัติการประกอบธุรกิจของคนต่างด้าว
  ที่อาจสร้างอุปสรรคต่อกลุ่มลูกค้านักลงทุนต่างชาติที่จะเข้ามาลงทุนในธุรกิจอสังหาริมทรัพย์

  ภาวะการแข่งขันและและจุดเด่น

  โครงการ อิลีเม้นท์ ศรีนครินทร์

  โครงการอิลีเม้นท์เป็นโครงการระดับกลางซึ่งมีกลุ่ม เป้าหมายเป็นลูกค้าที่มีรายได้รวมต่อเดือน
  35,000 บาทขึ้นไป โดยจะเน้นที่ทำเลที่ตั้งของโครงการที่มีความสะดวกสบายและ
  ใกล้กับศูนย์การค้ากับห้างสรรพสินค้าซีคอนแสควร์ และ สร้างชุมชนน่าอยู่เพื่อดึงดูดลูกค้า
  รวมทั้งมีการทำกิจกรรมส่งเสริมการขายเช่น งานเลี้ยงเปิดตัวสื่อมวลชน
  หรือการจัดกิจกรรมตอบแทนผู้ซื้อ และกิจกรรมพิเศษ FRIEND GET FRIEND
  เพื่อให้ผู้ซื้อช่วยแนะนำเพื่อนเพื่อขยายฐานลูกค้า โดยปัจจุบันมีโครงการซึ่งเป็นคู่แข่งได้แก่

  ------------------------------------------------------------------------
  ชื่อโครงการ       เจ้าของโครงการ    ลักษณะโครงการ            ราคาขาย
  --------------- ---------------- ----------------------- ---------------
  ดิไอริส พระราม    บริษัท ไอริส กรุ๊ป    อาคารชุดพักอาศัยสูง 8 ชั้น 8  58,000 - 59,000
  9 - ศรีนครินทร์                     อาคาร จำนวน 1,152 ยูนิต   บาท / ตร.ม.

  เดอะนายน์ เพลส   บริษัท ศรีรุ่งสุขจินดา  อาคารชุดพักอาศัยสูง 7 ชั้น 2  59,000 - 63,000
  (ศรีนครินทร์)      กรุ๊ป จำกัด         อาคาร จำนวน 275 ยูนิต     บาท / ตร.ม.

  เดอะ สปิริต       บริษัทภิรมย์แลนด์     อาคารชุดพักอาศัยสูง 8 ชั้น 3  ประมาณ 50,000
  ศรีนครินทร์        จำกัด             อาคาร จำนวน 240 ยูนิต     บาท /ตร.ม.

  ศุภาลัย ปาร์ค      บริษัทศุภาลัย จำกัด   อาคารชุดพักอาศัย 25 ชั้น 2   39,000 - 45,000
  ศรีนครินทร์        (มหาชน)          อาคาร ตึก A  จำนวนห้อง    บาท /ตร.ม.
                                   707 ยูนิต และ ตึก B 708    
                                   ยูนิต                     
  ------------------------------------------------------------------------

ที่มา : ข้อมูลบริษัท

4.2.3 การจัดหาผลิตภัณฑ์หรือบริการ

1.  ขั้นตอนการก่อสร้างโครงการ

2.  การสรรหาที่ดินเพื่อการพัฒนา

  บริษัทจะพิจารณาหาที่ดินเพื่อการพัฒนาโดยการมองหาที่ดินที่มีต้นทุนต่ำ
  และมีศักยภาพในการพัฒนาในอนาคต โดยบริษัทมีแนวทางที่หลากหลายในการจัดหาที่ดิน เช่น
  บริษัทเป็นผู้ติดต่อกับเจ้าของที่ดินด้วยตัวเอง ซึ่งจะมีแหล่งที่มาจากผู้ที่เป็นเจ้าของที่ดินโดยตรง
  และ บริษัทยังมีช่องทางจากการเสนอขายจากตัวแทนขายที่ดินให้กับบริษัทเป็นระยะๆ
  บริษัทจะคัดเลือกจัดซื้อตามคุณสมบัติของที่ดินที่บริษัทต้องการ เปรียบเทียบกับราคาที่ดินแปลงอื่นๆ
  ทั้งนี้ ที่ดินที่ผ่านการคัดเลือกจะถูกนำเสนอสู่การพิจารณาของคณะกรรมการบริหาร
  และ/หรือคณะกรรมการบริษัทเพื่อพิจารณาก่อนการลงทุนทุกครั้ง

3.  การคัดเลือกผู้รับเหมา

  บริษัทไม่มีหน่วยงานรับเหมาก่อสร้างภายในกลุ่ม
  จึงใช้วิธีการจัดจ้างผู้รับเหมาเพื่อก่อสร้างโครงการ
  โดยหลักเกณฑ์ในการคัดเลือกผู้รับเหมาประกอบด้วย ความสามารถทางด้านเทคนิค
  วิธีการดำเนินงานก่อสร้างที่รวดเร็วและมีประสิทธิภาพ บุคลากรที่มีประสบการณ์และมีความชำนาญ
  และชื่อเสียงที่ไว้วางใจได้ในการส่งมอบงานที่เสร็จสมบูรณ์ภายในระยะเวลาและงบประมาณที่กำหนด
  รวมทั้งผู้รับเหมาที่ได้รับเลือกจะต้องเป็นบริษัทที่มีฐานะทางการเงินที่ดีและมีแหล่งเงินทุนสนับสนุนที่มั่นคง
  นอกเหนือจากนั้นบริษัทได้จัดจ้างที่ปรึกษาในการก่อสร้างชั้นนำเพื่อควบคุมดูแลและคอยตรวจสอบโครงการ
  เพื่อให้โครงการของบริษัท
  เป็นไปตามมาตรฐานคุณภาพและเสร็จสมบูรณ์ตามกำหนดการส่งมอบงาน

4.  การจัดซื้อวัสดุก่อสร้าง

  หลังจากทำการเซ็นสัญญาการก่อสร้าง
  ผู้รับเหมาหลักของโครงการจะเป็นผู้รับผิดชอบในการจัดหาวัสดุก่อสร้าง
  ซึ่งในการเซ็นสัญญาเป็นแบบกำหนดราคาเหมารวมเพื่อเป็นการลดความเสี่ยงในการเพิ่มขึ้นของต้นทุนวัสดุก่อสร้างที่จะเกิดขึ้นกับบริษัท
  โดยจะมีการระบุมาตรฐานของวัสดุอุปกรณ์ไว้ล่วงหน้า
  ผู้รับเหมาจะต้องจัดหาวัสดุอุปกรณ์ให้ได้มาตรฐานทั้งตามข้อกำหนดการออกแบบและมาตรฐานคุณภาพที่ตั้งไว้
  อีกทั้งผู้รับเหมาจะเป็นผู้รับความเสี่ยงในการเปลี่ยนแปลงของราคาสินค้าทั้งหมด

  อย่างไรก็ตามบริษัทอาจมีการสั่งซื้อวัสดุอุปกรณ์บางส่วนที่มีรายละเอียดเป็นพิเศษ
  ซึ่งบริษัทจะมีความเสี่ยงจากการเปลี่ยนแปลงของราคาสินค้าคิดเป็น
  โดยมูลค่าของวัสดุอุปกรณ์ทีคาดว่าจะจัดซื้อเองเป็นเพียงส่วนน้อยเมื่อเทียบกับมูลค่าของโครงการ

4.  งานที่ยังไม่ได้ส่งมอบในส่วนของธุรกิจอสังหาริมทรัพย์

ไม่มี เนื่องจากในปี 2553 ยังไม่เปิดขายโครงการอิลีเม้นท์ ศรีนครินทร์ โครงการที่ 1
โดยบริษัทประมาณการว่า จะเปิดขายในไตรมาสที่ 2 ปี 2554